text:
SARNA TA UN MALESA DI KUERU KONTAGIOSO KU BO TA TOPA HOPI NA KÒRSOU. E TA SORU PA GRAWATASHI, KASKA I KAIMENTU DI LANA. HOPI DI E KACHONAN DI KAYA TA KONTAGIÁ KUNÉ I ESAKI TA KONDUSI HOPI BIAHA NA E CHÈNS KU HENDE TA KORE KU E KACHO OF KU HENDE TA EVITÁ DI DRENTA DEN KONTAKTO KUNÉ. PERO KIKO TA SARNA? I KIKO BO POR HASI KONTRA DI DJE?
Sarna ta keda okashoná pa un tipo di bestia mikroskópiko ku yama Sarcoptes scabiei. E bestia aki bo no ta haña solamente riba kachó, sino tambe riba vòs, karné, baka i porko. Tambe pushi por tin é, ni maske kasi bo no sa haña pushi ku sarna anto si esaki ta e kaso e ta trata di un otro tipo di bestia mikroskópiko ku yama Notoedres cati. Un di e Sarcoptes nan aki ta biba 14 pa 21 dia i tur e tempu ei e ta biba riba e kachó. Un kachó por pega ku sarna na e momento ku e drenta den kontakto ku un otro bestia ku tambe tin sarna. E riesgo di por pega ta haltu na e momentu ku tin hopi kachó ta biba huntu den un espasio chikí. Tambe e riesgo ta grandi na e momentu ku e kachó su resistensia ta abou.
E bestianan ta subi e kachó i drenta den su kueru, hopi bia e ta kuminsá na lugánan ku tin ménos lana. Nan ta koba tùnel den e kueru di e kachó nèt bou di e superfisie di e kueru. E presensia di e bestianan aki ta duna e kachó masha grawatashi. E kueru ta iritá, bira kòrá i e por haña pèshi chikí. E kabei ta kai, i e ta forma kaska i otro tipo di infekshon di e kueru. Ora ta trata un infekshon króniko bo ta mira ku kasi e no tin lana mas i ku e kueru a bira manera diki i ta haña un koló skur. E leshonnan ta kuminsá hopi biaha na punta di e orea, rondó di e wowonan, na e èlebog i na nan hilchi i bou di e barika. Sin tratamentu e sarna por plama riba henter e kurpa. Den sierto kaso e por ta asina severo ku e kachó por bira malu di dje. Serka pushi e síntomanan ta distinto. Ei bo ta mira ku nan no tin kasi niun tiki grawatashi òf nan no ta grawatá mes anto leshon na kueru bo ta nota riba su nanishi, su kara, orea, pata i rabu.
E veterinario por diagnostiká ‘sarna’ a base di kaska di e kueru ku e ta raska kita. Pa e hasi esaki e ta hasi uzo di un kuchú chikí pa e raska kita for di diferente lugá na e kueru algun kaska pa e por saminá esaki. Si e diagnóstiko ta positivo e por mira e bestianan bou di mikroskop. Si e no mira e bestianan aki, esaki no nesesariamente ta nifiká ku e kachó no ta kontagiá ku sarna. No nesesariamente mester tin hopi di e bestianan aki, ni maske kon grandi e leshonnan ta. E veterinario por disidí a base di e síntomanan, e historia i e lugánan ku tin leshon di proponé un tratamentu kontra di sarna. Den e kaso aki e diagnóstiko di sarna por keda konfirmá a base di e reakshon riba e tratamentu. Un asina yamá terapia diagnóstiko.
E tratamentu kontra di sarna por sosodé na diferente manera. E produkto mas uzá ta ivermectine. Esaki ta nifiká ku e kachó ta haña tur siman òf kada dos siman un inyekshon bou di su kueru. Esaki tin ku ripití 3- 4 biaha, dependiendo di e reakshon di e pashènt. Ta importante sí pa menshoná ku e tratamentu ku ivermectine por ta un riesgo pa kachónan ku no ta haña remedi pa prevení bichi di kurason (wak bou di “Bichi di kurason”). Tambe pa sierto rasa di kachó, manera Collie Eskoses, e ivermectine por ta peligroso. Un alternativo por ta un produkto pa hunta riba e leshon ku tin e ingrediente selamectine.
Sí e kachó ta den un besindario kaminda tin mas kachó ta biba, e ora ei ta nesesario pa trata tur e otro kachónan tambe. Si e kachónan no tin keho e por bin komo ku ta hasi uzo di Frontline® spray.
Tratamentu adishonal por ta nesesario. Esaki ta enserá ku tin ku duna e kachó antibiótika pa tratamentu di e infekshon di kueru. E por ta un shampu tambe pa tratamentu di fermentashon òf pa stimulá kura di e kueru. Tin ora ta nesesario pa duna un tratamentu ku corticosteroïde kontra di grawatashi. Sigur e promé simannan esaki por ta nesesario, pasobra na komienso di e tratamentu e grawatashi por bira pió na promé instante. Otro tipo di problema manera resistensia abou, manera malesa di karpata tambe mester keda tratá.
Dependiendo di e seriedat di e kehonan e kueru por kura denter di algun siman. Den e kasonan mas serio, ku e leshonnan ta presente pa hopi tempu i ku tabata hopi plamá riba e kurpa di e kachó, por ta e kaso ku no ta tur lana ta krese bèk. E manera pa evitá sarna ta dor di evitá kontakto ku kachónan deskonosí. Tambe e uzo ku regularidat kontra di pieu ta mengua e riesgo di pega ku sarna.
Pa finalisá ta sumamente importante pa menshoná ku hende tambe por pega ku sarna. Si bo tin un kachó ku sarna i un hende den kas tambe haña grawatashi i leshon na su kueru, tuma kontakto mas pronto ku ta posibel ku bo dòkter di kas. Bisa bo dòkter ku bo tin kontakto diariamente ku un kachó ku ta infektá ku e Sarcoptes.
E INFORMASHON AKI TA INTENSHONA PA UZA DURANTE, PROME I DESPUES DI KONSULTA KU E VETERINARIO. NA E INFORMASHON RIBA E PAGINA AKI NO POR DERIVA NIUN DERECHI. NI MASKE E INFORMASHON TA SKIRBÍ PA UN VETERINARIO E POR TIN EROR DEN DJE. NIUN WEPSAIT NO POR REMPLASA – E KONTAKTO OF KONSULTA- KU UN VETERINARIO. DEN KASO DI DUDA, TUMA KONTAKTO KU BO VETERINARIO!


c: text/html

text:
ORANJESTAD (AAN): Aña pasa Banco di Caribe a introduci su Mastercard Debit Card. E tarheta di debito nobo ta uno moderno,
y ta conta cu sosten di e plataforma di Mastercard y di Maestro pa e cliente por haci tur transaccion cu e ta custumbra cu’ne; swipe y lanta cen rond mundo uzando e fondonan cu e tin riba su cuenta coriente of di spaar.
Adicionalmente, e tarheta nobo tin e opcion cu chip y ta programa pa haci transaccion na un distancia cortico, estilo di ‘Tap-and-Go’, na un machine di pago.
Nota Importante:
Banco di Caribe ta pidi clientenan cu a ricibi e tarheta y no a activa esaki ainda, pa haci esaki prome cu 15 di juli 2021 pa por sigui haci uzo di e servicionan di ATM y mashin di pago.
Tuma nota cu despues di e fecha menciona lo blokia tur tarheta di debito bieu di Banco di Caribe cu ta activo ainda.
Ta sumamente importante pa activa e tarheta nobo, pa evita in cumbiniencia. Ta pidi cooperacion di tur cliente na Aruba, Bonaire y Curaçao.

robotstxt: allowed

filter: keep


text:
ORANJESTAD (AAN): Dia 4 di mei 2022, e muraya “ Junt@s contemos al mundo como vivimos la pandemia” a keda formalmente inaugura.
Un proyecto conhunto di CBDD y OIM pa sensibilisa e comunidad acerca di salud mental di tur mucha y adolescente durante e pandemia, inclui migrantenan. Tabata tin rond di 7 participante den un di e etapanan di e proyecto.
Sueli Kelly, asistente di proyecto di OIM encarga di ehecuta e proyecto ta menciona cu ta importante pa tin espacionan safe na unda cu e menor di edad por expresa su emocion, sentimento y pensamentonan di loke nan a biba durante e pandemia pa medio di arte, como un forma positivo di wordo valida. Tambe pa e menor di edad no tin consecuencianan adverso riba su salud mental a largo plazo.
E artista local TAKI, kende tabata encarga di e ehecucion di e muraya conhunto cu e muchanan y adolescente. A indica cu e mucha y adolescentenan tin hopi di bisa y nan mester di un espacio pa expresa nan emocionnan. P’e artista tabata un experiencia agradabel pa wak con e muchanan y adolescentenan ta expresa nan emocionnan y transforma esaki den un expresion artistico. E ideanan a bin di e menornan di edad y semper mustrando colaborativo y sin competi cu otro. E muraya tin un concepto interesante. Esaki ta wordo refleha riba e muraya, cual a wordo parti den dos, den parti cla y parti scur. Loke ta representa un “tempo di lama” na unda cu den e parti scur a pinta simbolonan manera: lamper y cadaver cu ta representa e miedo c unan a sinti durante e pandemia y e parti cla ta representa e momentonan bon di e pandemia.
Sneilys, uno di e participantenan a papia tocante e miedo cu e la sinti y e retonan cu e pandemia COVID-19 a trece den su bida. Tambe e participante a expresa cu hopi biaha e muchanan y adolescentenan ta esnan cu ta wordo lubida y cu no semper nan bos ta wordo scucha. E oportunidad aki tabata hopi satisfactorio p’e participante.
Ademas, Sneilys a reflexiona tocante e aspectonan positivo di e pandemia e menor a expresa cu COVID-19 a permiti pa e famianan convivi mas cu otro y e pandemia a siña nos ta resiliente.
IOM kier a manifesta gratitud n’e mayornan y Centro di Bario y Deporte Dakota pa haci e muraya aki posibel cu tambe tabata un actividad di inclusion di e migrantenan den e comunidad, pa un sociedad pa nos tur.
E Organizacion Internacional pa Migracion estableci na aña 1951, ta e organizacion intergubernamental lider den e tereno di migracion y ta consagra n’e principio cu migracion mester ta di forma ordena y den condicionnan humano cu ta beneficia e migrante y e sociedad.
OIM ta forma parti di e Sistema di Nacionnan Uni. OIM ta brinda asistencia humanitario n’e migrante y refugiadonan venezolano na Aruba.


text:
Departamento di Salud Publico ta siguiendo di cerca e desaroyonan rond di e casonan di Novel Corona Virus (n-CoV) na China
Oranjestad, Aruba – 21 di januari 2020: Dia 31 di December World Health Organisation (WHO) a wordo notifica aserca di casonan di pulmonia cu tawata aumentando na Wuhan China, di cual e causante a wordo identifica como un Novel Corona Virus. E prome caso identifica a wordo epidemiologicamente relata na un seafood market den Wuhan China. Señalnan comun di e infeccion ta sintomanan di e sistema respiratorio, keintura, tosamento, rosea cortico y dificultad pa hala rosea. Den casonan mas severo e infeccion por ocaciona pulmonia, sintomanan di e sistema respiratorio grave, problema di rion y asta morto. Casonan cu historia di biahe pa Wuhan a wordo señala den otro areanan di China, manera Beijing y Guangdong. Thailandia, Japon y South Korea tambe a raporta casonan. Informacion te na e momontonan aki ta indica un total di 205 caso señala pa laboratorio di 2019 n-CoV y 3 caso registra di morto. Debi na e celebracion di Aña Nobo Chines cu dentro di poco ta bay wordo celebra, lo bay tin aumento den biahamento pa China, for di China y den China mes, unda e posibilidad pa aumento den casonan di transmicion ta grandi, pero te cu ainda WHO no a presenta ningun restriccion di biahe pa China. Departamento di Salud Publico di Aruba ta bezig ta monitor desaroyonan internacional di cerca relaciona cu e Novel Corona Virus. Basa riba kico e Comitee Internacional di Emergencia dicidi, si ta declara e Novel Corona Virus un emergencia pa salud publico of un precupacion internacional, DVG di Aruba lo aumenta su vigilancia pa sintomanan respiratorio especialmente pa biaheronan prosedente di paisnan unda casonan a wordo raporta. Departamento di Salud Publico tin un plan pa contene infeccion causa pa un virus respiratorio y esaki lo wordo activa unabes cu señala un posibel caso di Novel Corona Virus na Aruba. Como Departamento di Salud Publico nos lo keda informa comunidad debidamente riba e desaroyonan rond di e topico aki.


text:
KRALENDIJK—Un persona a eksperensia algu i no ta deseá pa su nòmber ta publiká i Radio Live 99.9 FM ta repet’é, mirando ku e loke e persona a pasa den,tabata momentu nan di sustu i nos a haña ta interesante pa kompartí ku abo lesadó. Ta kos ku por sosodé ku abo, apesar ku no ta bo deseo. Ken sa?
E persona a konta ku tempu a kuminsá traha e fundeshi di e edifisio di A.P.N.A., pues hopi aña pasá, tabatin algu straño a sosodé sigur na 2 pa 3 okashon durante di dia kla. Ta trata di e edifisio kaminda awor ta ofisina prinsipal di RCN.”Tabata mèrdia momentu ku tur sobra trahadónan a bai kome i ami tabata sinta sosegá mi kurpa warda 1’or bati p’ami kuminsá traha bèk. Na e momentu aki mi a sinti un holó masha dushi mes di kolonia. Mi a pensa ku tabatin un persona, esta un hende muhé ku tabata pasando, i pa e motibu aki su holó di kolonia a keda tras. Sinembargo no tabata e kaso pasobra mi no a mira niun hende. Den e área no tabatin niun edifisio solamente mondi. E mondi no tabata será, pues tabatin bon bista riba henter e área. Diferente hende a eksperensia ku tin moveshon straño den e edifisio di A.P.N.A.
Mas hende a sinti e holó di kolonia. Un kolega a eksperensia e mes un kos den e mes un temporada ku nos tabata traha, i sin ku mi a papi’é ku niun hende, el a menshoná loke e a eksperensia e tempu aya meskos ku ta tabata den mi kaso.
Si abo ta deseá di konta algu straño ku bo a eksperensia, por tuma kontakto ku Fittipaldi Pietersz na number di telefon:7905999 òf “What’s App”.


text: Diadomingo mainta a drenta informe di un accidente cu hend herida y pega den auto na e cruzada di Palm Beach, mesora a dirigi tanto polis, ambulans como tambe e equipo di rescate di bombero na e sitio. Na yegada di e patruya a bin compronde cu aki ta trata di un accidente pa falta di preferencia. Na yegada di e ambulans a cuminza atende e victimanan mientras na yegada di cuerpo di bombero a cuminza cu e trabaonan pa libera un victima pa e por sali for di auto. Despues di esey ambulans a transporta e victimanan pa hospital.


text:
WILLEMSTAD — Djadumingu, 20 di novèmber 2016, Sr. Remko Bicentini a firma un kontrakt válido pa 3 aña komo ‘Head Coach’ di nos selekshon nashonal. E akuerdo aki lo ser evaluá kada aña pa e partidonan envolví. E promé evaluashon lo tuma lugá despues di e magno evento di ‘Gold Cup’ ku lo tuma lugá na Merka otro aña den luna di yüli.
E ‘Head Coach’ di nos selekshon lo ta esun responsabel pa e bon prestashon di nos selekshon nashonal. Tareanan di Sr. Remko Bicentini ta lo siguiente; e lo selektá e hungadónan di nos selekshon, tambe e lo mester sigui e hungadó di aserka pa wak kon nan prestando den e respektivo ekiponan ku nan ta militá aden. E tin ku yuda organisá weganan di fogeo na Kòrsou i tambe na Europa komo parti di preparashon pa nos partidonan ofisial. Esaki nan lo ta e partinan esensial di e tareanan di nos ‘Head Coach’, Sr. Remko Bicentini.
Sr. Bicentini lo ehersé mayoria di su trabounan for di Hulanda mirando ku mayoria di nos hungadónan ta laborá na Europa.
Tur otro aktividat ku nos ‘Head Coach’ lo bai ta envolví kune mester tin outorisashon di antemano di FFK, ora ku esaki lo por tin konsekuensia pa e trabounan ku nos selekshon.
Nos ta desea Sr. Remko Bicentini, nos ‘Head Coach’ tur klase di éksito den su funshon nobo!


text:
Awe nochi despues di hopi luna di preparacion finalmente Ilaijah Catalina Croes representando Dushi Carnival Group ta bay haci su presentacion grandioso riba escenario. Ilaijah tin 14 aña di edad y su color preferí ta biña y blauw, e gusta baila, modela y scucha musica.
E idea a surgi pa Ilaijah participa pa Reina Hubenil despues di su tercer participacion den e show “Ser Bunita Ser Bo Mes” unda el a presenta asina natural riba escenario. Manera cu a dicidi cu Ilaijah ta bay participa pa Reina Hubenil di Carnaval 65, e preparacionnan a start mesora desde mei aña pasa. Awe merdia FOCUS a hiba un combersacion cu su tanta, Irina Croes, Reina Infantil 1988, cu ta un di e personanan clave den e preparacion di su sobrina.
Segun Irina cu nan a percura pa cuminsa hopi tempran pa motibo cu Ilaijah ta special, y nan sa cu e hendenan special mester duna nan mas tempo y atencion. El a bisa cu nan tin un di e miho teamnan, manera e musica di e show pa Edseline Figaroa y Francis Tromp, e show cu e grupo di baile Chaz Models, cu ta Ilaijah su grupo di baile di semper. E show a wordo hinca den otro cu ayudo di e Team Ilaijah mes, cu ta consisti di famia y amigonan.
E costuum di Ilaijah ta den man di Andrew Curiel y su shimis ta un creacion di Ronchi de Cuba. Iliajah su soño ta birando realidad ya cu aña pasa cu el a baila pa Reina Hubenil di TOB, el a puntra su mama dicon e no por competi pa reina. Su mama e momento ey a bise pensando cu e no lo por, cu ya e ta reina di nan cas y e no mester competi, pero despues nan a realisa pakico no?
Pesey nan a cuminsa planea tempran tur loke lo ser presenta awe nochi y nan lo tin cu warda con Ilaijah mes lo reacciona, aunke e tin experiencia riba stage. Irina a finalisa bisando cu esaki ta e bunita di e hendenan special, pasobra bo no sa nunca ki bo por ‘expect’ di nan. “Pero nos ta hopi contento cu Ilaijah ta riba stage, kibrando barera y ta simplemente su mes y mas cu tur cos e ta ‘having a lot of fun’ y esey ta nos prome meta cu ne”.
Ilaijah su lema ta “Sea Bunita Sea Bo Mes”, y su soño ta mas inclusion na Aruba. No solamente den actividadnan cultural pero tambe pa habri wowo di nos tur pa por crea mas posibilidad pa hendenan special aki na Aruba tanto na scol, trabou y oportunidadnan pa sigui crece. No solamente den educacion pero tambe nan hobbynan y loke nan ta bon den dje.


text:
OFERTA SPECIAL DIA DI MAMA
Exclusivamente Pa Nos Localnan
Regala bo Mama stima pa Dia di Mama un weekend pa sosega bou e dushi solo di nos isla y gosa cune na zwembad y permiti cu e haya un bon chens di
tuma un break di e trabounann na cas.
Trece bo carninan pa haci un pariyada pa famia na nos area di BBQ, pidi un takeaway, delivery of haci bo dushi cuminda di cas den nos cushina full equipa den cada appartement.
Solamente $85.00*
Tarifa special pa appartement pa anochi,
cu 2 adulto y dos mucha menos di 12 aña di edad. Minimo di 2 anochi pa cada reservacion. 2 adultonan adicional ta $20.00 pa anochi.
PA HACI RESERVACION PRIMI E BOTON BLAUW ABOU Y PA HAYA E TARIFA SPECIAL
USA E CODIGO DI PROMOCION ("Promotion Code")
MAMA85
*Tarifa ta exclui resort fee di 7% y cargo pa ambiente di $3.00 pa appartement.


text:
Resultadonan di Beisbòl Liga Grandi ayera:
Seri Mundial
- New York Mets a pèrdè di Kansas City Royals ku skor di 7-1 (Kansas ta ariba den e seri 2-0)
Beisbòl Profeshonal Hapones Nippon ayera:
- Tokyo Yakult Swallows a pèrdè di Softbank Hawks ku skor di 6-4 (Softbank ta ariba den e seri 3-1)
Wladimir Balentien a konektá 2 hit den 4 turno na bate pa Swallows
Beisbòl Invernal na Mexico ayera:
- Roger Bernadina no a konektá hit den 4 turno na bate ku pa Yaquis de Obregon. Roger tin un promedio di .188
Beisbòl Arizona Fall League ayera:
- Jurickson Profar a konektá 1 doblete den 3 turno na bate ku 2 kareda empuha pa Surprise Saguaros. Jurickson tin un promedio di .400
Breve:
- Xander Bogaerts a keda nombra pa Sporting News den su ekipo di Tur-Strea na e posishon di shortstop. Xander di 23 aña a finalisá temporada 2105 ku un promedio di .320. E pelotero a risibí e distinshon riba Carlos Correa di Houston Astros i Jose Iglesias di Detroit Tigers.


text:
Notificacion di AO (Sector Publico)
Notificacion di AO
Ora e trahado publico ta incapacita pa traha pa motibo di malesa of accidente (ora e ta arbeidsongeschikt of AO), e trahado mester notifica cerca su departamento of chef van dienst. Tur empleado publico ta wordo poni AO na SVb den e sistema di Medisoft SVb pa e propio departamento. Esaki ta nifica cu e trahado ta yama solamente su departamento of chef van dienst, y no ta yama SVb pa notifica AO.
Procedura Notifica AO Sector Publico
Procedura Notifica AO Sector Publico (entrante 28 april 2020)
- Riba e prome dia ta notifica AO cerca e dunado di trabao. E dunado di trabao ta registra e notificacion den Medisoft SVb.
- Si ta sigui malo e di dos dia yama entre 7:00 AM y 9:00 AM dialuna pa diabierna na e oficina di control:
- SVb Oranjestad: 527-2808 (SVb Eagle & Sun Plaza)
- SVb San Nicolas: 527-2790
No por yama ningun otro number di telefon, tampoco por cambia sitio di control!
- Ora di yama oficina di control mester:
- Duna un number di telefon valido pa SVb yama bek mesun dia (te cu 5:00 PM).
- Ta pendiente pa ricibi yamada riba telefon e mesun dia.
Den caso cu SVb yama bek y no ta haya contesta e dia di AO no ta wordo aproba.
- Ora SVb yama bek e dokter di control por:
- Duna un fecha pa bay traha bek (fecha AG). Si ta sigui malo riba e fecha cu ta bay traha bek mester notifica SVb na e number corespondiente cu e sitio di control:
- SVb Oranjestad: 527-2808 (SVb Eagle & Sun Plaza)
- SVb San Nicolas: 527-2790
- Ricibi afspraak pa control medico na SVb.
- Duna un fecha pa bay traha bek (fecha AG). Si ta sigui malo riba e fecha cu ta bay traha bek mester notifica SVb na e number corespondiente cu e sitio di control:
- Solamente cu afspraak ta permiti bishita nos oficina di control. No tin excepcion.
Pa cada afspraak ta permiti 1 persona drenta, cu excepcion pa esnan den necesidad pa ayudo.
Si tin afspraak pa bishita SVb mester tene cuenta cu lo siguiente:
- Ora di drenta mester mustra paspoort, rijbewijs of cedula.
- No ta permiti entrada na persona cu griep, keintura y cu tosamento
- No por drenta edificio di SVb si no ta riba lista di afspraak.
- Sigui e instruccion duna pa bin na remarca pa compensacion.
Sigui e instruccion pa bo dianan di AO wordo reconoci pa SVb.
Orario pa notifica
E trahado semper ta notifica AO prome cu su orario di trabao.
Den caso cu e trahado bira malo na trabao of despues di orario trabao, pero prome cu e departamento ta habri pa tuma su yamada, e mester meld cerca su departamento mas pronto posibel.
Instruccion ora di notifica AO
Si e trahado publico of esnan cu ta uza Medisoft SVb ta sigui malo e siguiente dia, e mester yama SVb Administracion Medico entre 7:00 AM y 9:00 AM pa ricibi instruccion. E number cu e mester yama ta depende di e sitio unda ta ricibi control medico:
- Si ta ricibi control medico na Oranjestad ta yama: 527-2808 (SVb Eagle & Sun Plaza).
- Si ta ricibi control medico na San Nicolas ta yama: 527-2790.
Sigui e procedura di notifica AO manera describi ariba.
Den caso cu no ta sigui instruccion di SVb e dia di AO no ta wordo aproba.
Control na cas
Durante e periodo di AO, e trahado ta keda cas. E ta permiti pa sali solamente pa atende dokter, botica, hospital, specialista of un otro luga similar.
Riba e prome dia di AO e trahado por ricibi bishita di personal di SVb.
Reanuda trabao
Na momento cu e trahado bay traha atrobe e ta notifica su chef van dienst di esaki.
Control medico na SVb
E trahado cu mester ricibi control medico ta presenta na SVb na e orario di su afspraak. Na porta e mester identifica su mes cu un paspoort, rijbewijs of cedula valido. Sigui e instruccion di personal di SVb. Durante e control, dokter di control ta determina si e trahado ta sigui AO, of e ta capacita pa traha.
E carnet di AZV NO ta un medio di identificacion valido.
Arbeidsongeschikt (AO)
Un trahado cu dokter di control ta declara AO, mester informa su doño di trabao di e fecha cu e mester presenta na SVb pa control atrobe.
Pa un miho bista riba su salud, dokter di control por pidi e trahado informacion relaciona cu su medicamento. Tambe e dokter por pidi permiso di e trahado pa ricibi informacion di su dokter di cas of specialista.
Solamente e dokternan di SVb ta autorisa pa determina si un trahado ta AO of AG.
Arbeidsgeschikt (AG)
Un trahado cu dokter di control ta determina capacita pa traha, mester informa su dienst di e fecha cu e ta reanuda trabao.
E trahado ta malo riba e dia cu ela keda declara AG
Den caso cu un trahado ta sinti su mes malo ainda of atrobe riba e dia cu e ta declara AG, e mester yama SVb na su oficina di control entre 7:00 AM y 9:00 AM (dialuna pa diabierna) pa ricibi instruccion:
- Si ta ricibi control medico na Oranjestad ta yama: 527-2808 (SVb Eagle & Sun Plaza).
- Si ta ricibi control medico na San Nicolas ta yama: 527-2790.
Si e dokter di control determina despues di control medico cu e trahado ta AG, e dia di AO no ta wordo aproba.
Bandona Aruba durante AO
E trahado cu dokter di control declara AO, no ta permiti pa bandona Aruba durante e dianan cu e ta AO sin aprobacion di SVb. Solamente esnan cu mester bay den exterior cu un declaracion di AZV por haya permiso di SVb pa bandona Aruba. Pa tur otro forma di tratamento of cualkier otro motibo, SVb no ta duna permiso.
Si e asegurado dicidi di bandona Aruba sin aprobacion, e ta perde su derecho riba compensacion durante e periodo cu e ta den exterior.
Mas informacion
Pa mas informacion por tuma contacto cu SVb na telefon 527-2700, via email na info@svbaruba.org of mediante e formulario aki.


text:
Kralendijk – Tur hende ku ta sigi politika i gobernashon aki na Boneiru, ta na altura ku ta diputado James Kroon ta e titular di entre otro Kamindanan riba nos isla. Si e informashon aki, pa un of otro motibu no a jega na bo konosementu via di medionan sosial, komunikado ofisial di gobiernu of for di e sitio di informashon di entidat publiko Boneiru, bo mester a skucha e tantisimo kehonan ku tur hende a pone riba su lomba. A bati James Kroon, manera ta bati huda, ta pesei mi ta bisa, awor ku James Kroon a logra kambia e direkshon robes den R&O I ku resultadonan a kuminsa bira visibel, ta ora pa para ketu I dune su elogio.
Rotonde no ta kla, kamindanan ta un desaster, nada no ta pasando ku kamindanan, James Kroon mester baha. Tur esakinan tabata slanan ku diputado Kroon mester a soporta. Ningun hende sinembargo no a tene kuenta ku e situashon kaotiko ku Ettiene van der Horst (eks direktor di R&O) a laga. Ettiene van der Horst a pone tur hende kontra otro den e direktorado I a kaba ku produktividat den e departamentu. E situashon aki a pone ku mester a move shelu I tera pa pone ordu bek den e direktorado pa pueblo por kuminsa mira e resultadonan.
Ribae topiko di rotondenan, mi ke hasi un pregunta. Porta tin hende ku por splikami esaki pasobra ami no ta kompronde: E rotonde ku mester a wordu realisa na e krusada di kaminda Amsterdam I Kaminda Djabou, lo a bira e di 5 rotonde ku Boneiru a traha bou di responsabilidat di diputado, James Kroon. Tur e kuaternan ku a bai prome, a keda traha sin problema. Diripiente despues di a traha 4 rotonde, ta resulta ku James Kroon no por traha rotonde mas?. A otro pero con ese hueso!! Ta obvio ku otronan a hasi koi kabesura I no a skucha. Esei te berdat.
Biniendo bek riba e kamindanan, mi mester bisa ku no opstante tur e slanan ku tabata kai, (sla ku lo a pone kualke otro sali kore limpi bai- diputado Kroon a mustra liderasgo I a sigi traha. E la sigi traha pasobra e tabata konvensi ku e por kambia kos I trese e resultado ku pueblo ta warda riba dje. Esaki ta nifika ku e la mira e lus na horizonte prome ku tur otro. Un senjal klave di liderasgo.
Awe, kasi jegando na fin di anja 2021, Pueblo a kuminsa mira e lus ku diputado Kroon a mira. Diputado Kroon a logra hanja grip riba e prosesonan den R&O I a pone ku asfalt a kuminsa lora I tin hopi mas pa bai. Ami ta kere ku ta na su lugar pa awor ku diputado Kroon a kura e herida ku a laga den R&O, ta na su lugar pa dune su elogio awo. Dikon, pasobra e merese. Ora di golpia, no tabata falta palu…. Pues awor ta ora pa elogia.
Bon trabou! I falta mas.


text:
EVELYN WEVER-CROES A MANDA PUNTRA MINISTER BERMUDEZ: CON A PARA CU ‘RESTITUTIES’ DI BELASTING CU HENDE MESTER HAYA BEK?Posted: September 7, 2014 in Noticiero 94
–Oranjestad-Na januari di e anja aki ex minister di finansas Yrausquin a informa Parlamento cu pa juli di e anja aki tur hende mester a haya nan placa bek te cu anja 2010 caba. Y pa fin di e anja aki, tur hende lo haya nan placa di inkomstenbelasting di 2011 bek.
Sinembargo hopi hende ainda no a haya nan placa di inkomstenbelasting bek desde 2008 te cu awor. Un abuso naturalmente pasobra si bo debe belasting si bo mester paga mesora, pero si bo tin cu haya placa bek, abo mester keda warda. Pesey lider di MEP, hasiendo uso di su derecho constitucional como parlamentario, a cuestiona e minister di finansas pa haya sa ki dia hendenan ta bai haya nan placa bek.
Tambe e ex-minister a priminti cu e ley pa asina gobierno pagabo interes bek, lo wordo entrega na Parlamento fin di e anja aki, y lider di MEP a manda puntra e minister nobo con leew e proyecto aki ta. Awor ta asina cu si un cuidadano debe belasting, en mester paga interes si e tarda pa paga. Pero si gobierno mester paga placa bek na e cuidadano, e ora si gobierno no ta paga interes. E desbalance aki mester caba, y pesey mester cambia e ley.
“Atrobe ta yega momento cu hendenan mester yena nan formulario di belasting, pero ainda nan no a haya placa bek di varios anja. No ta husto cu e cuidadano tin obligacion pa yena y entrega su formulario, pero Gobierno no ta comprometi pa duna e cuidadano su placa bek. Pesey mi a hasi pregunta na minister Bermudez, y mi ta spera di haya contesta di dje mas pronto cu ta posibel”, lider di MEP Evelyn Wever-Croes a duna di conose.


text: Willemstad.- Awe mainta a tuma lug√° un kaso lamentabel di aksidente ku morto den tr√°fiko. E v√≠ktima, un hende h√≤mber di edat, tabata krusando e kaminda di Schottegatweg Noord pero e no a logra komo ku un outo a dal e. E impakto tabata asina fuerte ku e v√≠ktima a p√®rd√® su bida na e sitio mes i lamentablemente a bira e prom√© kaso di morto den tr√°fiko pa loke ta trata a√Īa 2022. Segun informashon ku Extra a kompil√° ta trata di un h√≤mber ku tabata dirigiendo su mes na su boka di trabou. Extra ta manda palabra di fortalesa na famia di e defuntu.


text:
Gradicimento
Pa medio di esaki famia kier a gradici tur hende cu di un of otro manera a mustra atencion y a duna nos sosten pa fayecimento y entiero di nos defunto stima:
Suzanne Ruthy Clarissa Thomas
Cariñosamente yama: “Suzy”
Gradicimento ta bai na tur famia y conocirnan cu acompanja nos den e momentonan dificil.
Na tur dokter y verpleegsternan cu a trate durante su enfermedad.
Na tur su amiga y amigonan pa nan sosten y apoyo.
Na tur cu a manda krans, mensahe, telegram, kaarchi y tur cu a hasi un donation pa “Koningin Wilhelmina Kanker Fonds”.
Tambe un gradicimento na Aurora Funeral Home pa nan bon servicio.
Boso atencion tawata un gran consuelo pa nos.
Danki di profundo di nos curason
Alavez nos ta invita pa 3 santo sacrificio di misa cu lo tuma lugar na Pro Cathedral San Francisco pa 7or di anochi:
diaranson 14 september, diahuebs 15 september y diabierna 16 september 2022.
Boso presencia lo ta altamente aprecia.


text:
www.mullertax.com/ Schouwburgweg 3/ Curacao, Dutch West Indies (**) 599 9 7374916/ info@mullertax.com
September 05, 2019
"Bo mester hasi un lob"
Kolega a bin dilanti i l'a splikami ku un lob ta referer na Landsverordening openbaarmaking bestuur. Kasi korekto pasobra en landsverordening ta openbaarheid bestuur.
Meneer no por hasi e lob aki mes. Meneer mester bai Bentana di Informashon banda di Subway na Salinja.
M'a bai imediamente. E bewaker aya no kier laga mi drenta e edifisio. Di kon no m'a puntra? Pa razon tin 3.15 or awor aki i nos ta sera 3 or.
Semper mi ta traha djis 5 or o mas lat m'a rispondi pero nada pa hasi m' bai bek na nos ofisina. Otro dia m'a bai bek na bentana di informashon na unda m'a warda un otro mei ora. M'a bisa e senora ku a atende ku mi mester hasi un lob. Yena e formulario aki e l'a bisami. M'a yene l'e i dune l'e bek na e senora ku imediamente kuminsa ku kopia tur e kos ku m'a skirbi den su kompjoeter. Mi pensamentu tabata ku mi a por hasi esaki durante e mei ora ku m'a warda. E senora a dunami un dia ku nan mester risponde riba mi lob i tambe a bisami ku nan no ta bai logra ku responde e dia. T'a pesei tin un otro dia riba e formulario mas den futuro naturalemente i nan ta spera ku logra pa un responde pa e dia. Mi ta hopi kaweta si nan bai logra si o no.


text:
Mi por duna un volmacht pa un familiar vota pami ora di enfermedat?
Bon siman I bendishon na tur e fiel lesadónan di e kolumna aki. Un biaha mas danki pa tur e preguntanan I semper nos ta na bo ordu pa asisiti bo den tur tema ku bo mester di informashon legal ariba. Ban wak e pregunta di siman.
Pregunta: Kumbai señora, señora su kolumna ta hopi edukativo i mi ta hañ’é hopi interesante, mi tin dos pregunta pa señora e prome ta relashona ku elekshon di e aña aki i mi ke sa si aki ta pèrmití pa un persona haña volmacht di un familiar ku no por bai stem büro pa motibu di enfermedat òf pa motibu ku e ta biba aki pero ta na Ulanda pa motibu di enfermedat e fecha ku mester bai vota, esei ta posibel?
E otro pregunta ta kon bin nos hendenan den reinu no tin derechí di voto ora nan ta biba na Ulanda i e Ulandesnan si por vota asta ora nan ta biba pafó di Ulanda e ora ei mi kemen pafo di reinu! Nos gobièrnu tin derechi pasombra nan ta representá nos di tuma un desishon asina importante sin tene un referendum ni puntra PUEBLO ku ta e votadó?
Señora masha danki di antemano i pabien ku e presentashon ofisial di Partido Democraat, bosnan a impreshonami!
Danki pa e preguntanan, danki pa lesa e kolumna i tambe pa e felisitashon. Laga nos ban kontesta e prome pregunta. Na promé lugá for di aña 1968 Kòrsou a stòp ku vota mediante di ‘volmacht’, esta un poder. E motibu tabata ku a konstatá ku tabatin maluso i kumpramentu di voto. Lokel ku awendia ta kastigabel pa nos leinan. E asuntu aki tabata asina serio ku den un elekshon tabatin un partido a bai urna ku 6.000 poder i e otro ku 4.000 poder (volmacht) algu ku a hasi nos hendenan hopi preokupá pasó ta imposibel ku 10.000 hende no por a bai vota i a duna apoderashon.
Pa kontestá señora su pregunta: no ta asepta volmacht mas pa motibu di enfermedad, ni pasó e persona ta na Hulanda of kualkier otro parti di mundo. Kontesta riba e di dos pregunta. Nos mester hasi un separashon entre “ingeschreven” i “ingezeten”. Ingeschreven ta nos tur ku a nanse aki na Kòrsou, anto ingezetene ta tur hende ku ta biba na Kòrsou. Pa bo por vota bo mester ta “ingeschrevene en ingezetene”: dus “en, en”. Tin hende ta ingeschreven, pero no ta ingezetene mas. E personanan aki ta esnan ku mester a registránan mes in na Hulanda, por ehempel pasó nan ta biba feitelijk einan i nan ta registrá den un gemeente. Na Hulanda bo por vota estando for di pais si ta trata di elekshon pa Parlament di Europa of pa Tweede Kamer. Hulanda su leinan ta hasi esaki posibel, pero tur persona ku ta biba afo mester registra 6 luna prome ku elekshon.
Pues ja bo sa, kisas aki na Kòrsou nos por kuminsa pensa kon pa nos hendenan ku ta biba afo tog por laga nan voto konta. Nos por kuminsa studia kon Hulanda ta hasie i kon nos por hasie. Pero semper evitando ku por hasi mal usu di dje.
Tur kos bon, Pas, Lus, Amor I Fe! Te otro siman I nos tei semper pa bosnan tur!


text:
Kolegio Ehekutivo a entregá presupuesto di Entidat Públiko Boneiru pa e aña binidero tambe na tempu na Konseho Insular. Ta kalkulá e entrada total pa 2023 na 72.6 mion dòler, esei ta 15 porshento mas tantu kompará ku e presupuesto di 2022. E entrada èkstra ta prinsipalmente debí na e impuesto nobo di turista i oumento di e kompensashon liber. Pa aña 2023 koutelosamente ta kalkula e entrada for di e impuesto di turista na 12.4 mion dòler en total, hasiendo e entrada akí tres biaha mas tantu kompará ku aña 2019. Ta presupuestá e gastunan na 73.5 mion dòler.
Pa kombatimentu di pobresa i sosten di gruponan vulnerabel, den kolaborashon ku Sentro Akseso Boneiru, a reservá un suma total di 3 mion dòler èkstra den presupuesto 2023. Tambe ta plania un invershon grandi di 4.5 mion dòler pa pone infrastruktura pa dos skol nobo. Banda di esei ta invertí fuertemente den ampliashon di kontratashon di personal i digitalisashon di Entidat Públiko Boneiru pa mehorá dunamentu di servisio na nos suidadanonan. Pa mantenshon di kaminda tin un suma total di 2.5 mion dòler disponibel, ku ekslushon di e sumanan di e programa di mas aña pa kaminda. A tene kuenta tambe ku e invershonnan pa e haf nobo di kònteiner i pa drecha espasionan públiko.
A presupuestá otro prioridatnan tambe
Otro prioridatnan pa kua ta presupuestá gastu ta stimulashon di empresariado i diversifikashon di ekonomia, e programa integral di deporte i un suma èkstra komo invershon pa e pista di ‘drag’ ku lo keda realisá pronto. Mas aleu a inkluí 400.000 dòler èkstra den presupuesto 2023 pa stimulá kultura mas bou di nos poblashon i pa por duna mihó sosten na organisashonnan di kultura. Pa promé biaha Entidat Públiko Boneiru lo reservá un suma tambe komo supsidio pa e tanki di dekompreshon. Tambe tin un suma èkstra pa e kampaña di informashon i programa di mantenshon di lei pa loke ta trata bienestar di bestia.
Den e presupuesto aprobá di aña 2022 a pronostiká un défisit di 1,38 mion dòler, pero finalmente Kolegio Ehekutivo a yega na un saldo presupuestario desbentahoso di 931.000 dòler. E presupuesto di mas aña sí ta balansá. E Kolegio di Supervishon Finansiero (CFT) a evaluá e presupuesto i a duna Kolegio Ehekutivo su konseho. A prosesá e puntonan di mehorashon relashoná ku esaki den e presupuesto ku a manda pa Konseho Insular. Dentro di poko lo trata esaki den Konseho Insular. Pa bo mes por tira bista den e presupuesto bo por klek akí.


text:
E poesia ‘ELEVATION’ ta saka for di e buki “Nameless di Jermin Bell. Publica cu ayudo financiero di ” Prins Bernard Cultuur Fonds Caribisch gebied.
Pabien Jermin! Bo a hasi anja awe, un bunita dia pa Comprondiendo Bida comparti e pensamentonan aki di e periodo cu bo a lansa bo buki ‘Nameless’.
CB: Si bo lo tin dos ora den bo bida pa jena cu loke mas lo hasi bo felis, – e magician ta duna bo un regalo-… con bo lo jena e dos oranan aki?
Jermin Bell:Mi lo tuma 10 minuut pa sinja tur hende na mundo con pa medita. Dj’ey tur hende na mundo y ami lo medita pa 50 minuut y e siguiente ora mi lo pas’e hungando tennis cu e ruman nan Williams y Rafael Nadal.
CB: Bo kier comparti un poema cu nos lesadornan? Esun cu mas a touch bo alma ora bo a scirbi’e!
Jermin Bell: Tur mi scritura nan ta bin for di mi alma, pues tur ta toka mi alma. Siguiendo riba e topico di nos hoben nan mi ta kere cu Elevation ta scritura cu sigur por duna e hoben y tur lesado un speransa den nan mes y den humanidad. Paso e ta papia over e don cu cada ser humano tin den nan pa por eleva nan alma na otro dimension nan cu ta existi.
Elevation
In every single one of us there’s a fire that burns
This fire elevates us
It motivates our decisions
As human beings we are prone to make mistakes
To act ungodly
To act as … human beings
In the face of our spiritual leaders and ancestors
In the face of solutions
We choose to act as human beings
Do we really need to be inspired?
There is music, there are movies, documentaries, motivational speakers, poems, sketches and enough people to show us the way
Yet we look away
Because… we’re human beings
But are we really?
When do we choose to be human?
If I told you that we are more than human beings, would you believe me?
Because the truth is that we are
The fire inside our hearts is everlasting
And no matter how many times we attempt to put it out with our silly types of water, saying that we’re only human.
We’re reminded again when the fire starts burning.
Let the fire burn the humanity out of you
And become more than only a being
Become the more, the beyond… become the ultimate entity
Allow the enigma to manifest and elevate you to a dimension where everything is infinitely better than what you could have imagined.
Because you are ready for it… this I know because you have a fire that burns …
CB: E poesia ‘ELEVATION’ ta saka for di e buki “Nameless di Jermin Bell. Illustracion nan ta di Marco Biemans”. Publica cu ayudo financiero di ” Prins Bernard Cultuur Fonds Caribisch gebied.
Wak akinan con hopi cos tin cu bo por hasi pa laga e muchanan pasa un dushi vakantie.
Den e dianan aki e muchanan di kleuter y scol basico ta na cas, tin vakantie. Joepie! Tin mucha ta bay campa cu nan famia. Leuk! Pero tin ora nan ta fastidia nan mes.
Pero esey no ta necesario, pasobra ta net den e dianan aki tin asina tanto cosnan leuk pa traha cu e tema di Pasco Grandi. Hopi famia ta organisa buscamento di webo pa dia di Pasco Grandi. Esaki ta net un bunita ocashon pa usa materialnan simpel pa traha cosnan bunita cu e muchanan jong. E no mester costa hopi placa, pero meste paga tino pa no benta e cahanan di webo, baki di manteca, cups di karton of cups di color of karton bieuw afo. Mester di potlood, stift of krijt y ehempelnan di internet. Wak riba e siguiente linknan of bay riba Google y busca obra di man pa Pasco Grandi den bo idioma favorito y dal bay y ser creativo cu e muchanan. Wak akinan con hopi cos tin cu bo por hasi pa laga e muchanan pasa un dushi vakantie.
No concentra solamente riba e cosnan di adulto, pero sa cu como adulto nos tin un rol importante den formacion di nos muchanan. Den e dianan aki nos dilanti cultiva y brasa bo famia. Corda riba e esencia di Pasco Grandi y e ehempel di Cristo. Un ehempel di e amor di mas halto. Bendicion.
Muchanan por trese mas integracion y harmonia riba nos Aruba, dushi tera. Unda nos ta respeta e norma- y balornan di Aruba.
Amor pa Aruba ta cuminsa den nos curason. Nos curason ta desperta ora nos ta sinti nos mes aprecia, dushi, comfortable y re-inforsa. Ora cu a focus riba desaroyo di turismo despues di ciere di LAGO, Aruba a bira e cas di hopi diferente nacionalidad, hendenan cu nan rais den otro pais. Hendenan cu a trese nan yiu biba na Aruba, otro cu nan yiunan a nace na Aruba. Muchanan cu sentimentonan mescos cu e muchanan cu ta bin di raisnan Arubiano. Muchanan cu nan seguridad- y inseguridadnan, alegria y tristesa. Un tempo muchanan di diferente nacionalidadnan tabata bin hunto den actividadnan creativo y educativo cu mi tabata organisa.
E bunita potret aki ta un refleho di diferente generacion cu ta biba na Aruba. E ta tambe refleho di e harmonia y aceptacion cu ta biba bou muchanan. Esey ta e espiritu cu hendenan grandi tambe por cultiva. Ta bon pa for di cas caba stimula muchanan pa hunga cu tur otro mucha, sin importa nan rasa of decendencia. Asina podise e muchanan por trese nan majornan mas hunto.
Mi ta spera cu di e forma aki poco nos trese mas integracion y harmonia riba nos Aruba, dushi tera. Unda nos ta respeta e norma- y balornan di Aruba. Y manera e muchanan inocente aki, sinta na un mesa, papiando e idioma cu ta uni nos, esta Papiamento. Trahando un bunita bandera di Aruba, un otro simbolo cu ta balioso pa stimula amor pa un pais, nan ta trese pas.
Pasco ta jegando atrobe. For di un Hulanda scur y friu mi ta corda bek riba mi prome Pasco na Hulanda… hopi anja pasa. E awa di wowo, e falta di famia, e nostalgia. E bishita cerca Padushi y Madushi, e refresco cora y e bolo di 3 color cu nunca ta falta. Un tajo di plastic cu e pida bolo, un tiki pinda, un pruim of marshmallow na banda. Despues di bishita 3 cas, nos tabata pidi pa lora e tayo pa bay cas cun’e.
E Pasco tabata cuminsa cu e kloknan di misa di anochi. E shimis, sapato y mea nobo. Nos tabata paga tino riba e klok di misa pa no jega laat.
Bida tabata simpel. Bisinjanan tabata biba manera famia cu otro. Tabata bay pa e brasa y e bon deseonan. No tabatin asina tanto competencia.
Tin hende ta bisa cu hopi di nos custumbernan di fiesta Pasco ta cambiando. Hendenan no ta bishita otro asina hopi mas. Nan ta prefera di bay un fiesta of casino na lugar di hasi bishita. Toch bishita otro ta un di e tradicionnan hopi dushi di nos hendenan. Bisti bunita den dia, desea otro ‘Bon Pasco’, admira e kerstboom di otro.
‘Tin un regalito pa mi?’, hopi mucha ta pensa keto keto den nan curason.
Den un mundo cu mestanto inseguridad cu lus, e fiesta di Pasco por trese cosnan bunita depende unda bo kier pone bo atencion.
Jena e mundo cu e lus di bo curason. Desea otro lo miho for di e profundo di bo curason. Brasa bo famia. Lesa e storia di Pasco pa bo yiunan. Bay misa. Hasi un oracion y mas cu tur cos, bisa ‘danki’ na ninjo Hesus cu a duna nos un motibo pa ta mas cerca otro y pa ta e simbolo di un coneccion cu Divinidad cu ta cuminsa ora nos laga e curason puro den nos resalta.
Bon Pasco, bendiciona y danki pa ta un fan di Comprondiendo Bida!
Brazil ta e unico bario na Aruba cu tin un parada folklorico. Dushi Bario Brazil, conservando Aruba su folklor! Danki na Centro di Bario Brazil y Mariano Bermudez pa e bunita trabou aki. Folklor bo ta sinja stima dor di participa den dje di chikito!
Cu e produccion aki Alydia, Felix de Rooy y Ryan Oduber a mustra e forsa di combina talento y ta sinja nos cu maske un isla chiquito, nos por crea produccionnan di nivel artistico internacional.
Den e cine cortico ‘Muhe Frida’ Alydia Wever ta duna su version di 7 arcetipo di e artista Mejicano Frida Kahlo. Alydia ta bisa cu Frida a inspir’e, mescos e lo keda inspira tur generacionnan cu lo topa cu Frida di un forma of otro. Mes colorido, bohemico, mistico y controversial cu Frida Kahlo su bida tabata, asina Alydia, hunto cu Felix de Rooy y Ryan Oduber a blend e naturalesa fotogenico y colorido di Aruba den nan produccion.
E Kapel chikito eynan ta trece hopi recuerdo, specialmente riba diamars, e dia cu mi Mama tabata hibami eynan pa nos por resa na Dios. E olanan cu ta lora y kibra riba e barancanan cercano, ta produci un ritmo asina Sereno cu bo ta pensa ta den cielo mes bo ta. Tur esaki tabata posibel riba un simpel pida sero chikito rondona den naturalesa.
…..Sigiendo mi ruta riba mi Pais Natal y mi bario stima, ta Alto Vista mi tin cu pasa y laga un oracion chikito atras. E Kapel chikito eynan ta trece hopi recuerdo, specialmente riba diamars, e dia cu mi Mama tabata hibami eynan pa nos por resa na Dios. E olanan cu ta lora y kibra riba e barancanan cercano, ta produci un ritmo asina Sereno cu bo ta pensa ta den cielo mes bo ta. Tur esaki tabata posibel riba un simpel pida sero chikito rondona den naturalesa. Y na caminda pa Alto Vista mi ta pasa banda di Juju su cas, e homber stranjo cu nos mayornan semper a spanta nos cune y pa confronta nos miedo, tabata bay tira piedra riba dak di su cas pa un dia wak su cara mahos. Mucha ta keda mucha berdad, semper inocente y fragil, pero cu un bon educacion un dia cielo nan lo alcansa. Pero mi ta sigi …


text:
E aktual lider di Partido MAN, Steven Martina, despues di a entregá un karta na Direktiva di Partido MAN, den kua el a informá direktiva ku e ta pone su puesto di lider polítiko na disposishon di partido, a anunsiá esaki tambe den un reunion di Konseho di Partido ku a tuma lugá djaweps anochi 25 di Ougùstùs 2022 na Sede di Partido MAN.
Alabes Sr. Martina a informá direktiva di partido ku e lo renunsiá komo parlamentario pa Partido MAN. Direktiva a trata e karta di Sr. Martina den un reunion di Direktiva. Direktiva na su turno a hasi un apelashon riba Sr. Martina pa sigui ehersé e trabou di Lider Polítiko te na momento ku kongreso skohe un Lider Polítiko nobo. Un petishon di kua Sr. Martina a bai di akuerdo kuné.
Pa loke ta trata e desishon di Sr. Martina, pa renunsiá komo parlamentario, a yega na un akuerdo ku despues di konsulta ku Direktiva i Frakshon di MAN den Parlamento, lo anunsiá un fecha.
Den e reunion di Direktiva a tuma e desishon pa kuminsá e proseso pa yega na un Lider Polítiko nobo manera ta deskribí den reglamentonan di Partido MAN.
Direktiva na nòmber di Partido MAN a gradisí Sr. Martina pa su trabou balioso desplegá i e kontribushon ku el a duna na nos pais den e funshonnan komo Minister i Parlamentario pa Partido MAN.


text:
Minister Arends den dialogo cu trahadornan di Parkietenbos: Un maneho di desperdicio sostenibel ta brinda oportunidad pa Serlimar.
Minister Arends den dialogo cu trahadornan di Parkietenbos:
Un maneho di desperdicio sostenibel ta brinda oportunidad pa Serlimar.
Dia 20 di juli, 2022, minister Ursell Arends a reuni cu trahadornan di Serlimar na dump di Parkietenbos. Den presencia di team di maneho, representante di raad van toezicht, representante di sindicato, y e trahadornan a scucha e preocupacionnan cu e trahadornan a expresa encuanto nan posicion laboral despues di ciere di dump, plania pa fin di aña 2022.
Entre otro e trahadornan a comparti nan miedo cu ciere di dump ta nifica perde trabou, algo cu minister Arends a informa no ta corecto. Aki ta splica cu “ciere di dump” ta nifica cu lo redirigi tur desperdicio, y asina no lo benta nada mas riba Parkietenbos. Riba e tereno di Parkietenbos, e intencion ta pa tapa e sero, y ariba di esey instala panelnan solar. Minister a splica tambe cu e proposito di Parkietenbos den su totalidad ta ensera cu ta crea oportunidadnan pa bira mas fuerte den su tarea principal di coleccion di desperdicio.
Minister ta refuta e posicion di tin e intencion pa laga e trahadornan di e dump riba caya. Di su banda desde cu ela asumi su responsibilidad como minister ela hinca tur su empeño pa rescata nos compania nacional cu ta practicamente bancarota.
Durante e reunion a duna un splicacion na tur presente riba e plan y maneho di desperdicio cu lo ta uno moderno cu ahustacionnan necesario. E meta ta pa redirigi mas hopi desperdicio posibel pa nan no yega ningun landfill y asina stimula un economia circular.
“Nos mester compronde, cu e bom di Parkietenbos a rementa hopi tempo caba. Como minister, como pueblo, como pais, nos tur mester asumi nos responsabilidad y tin un actitud habri pa e cambionan necesario.”


text: Parlamentario Marco Berlies ta duna di conoce den un conferencia di prensa e la keda baboca di un video cu líder di fraccion di MAS a publica. Marisol Lopez Tromp ta un desepcion pa politica di Aruba unda cu un biaha mas ta busca atencion, pero gañando comunidad di Aruba. Según Berlies ta decepcionante cu fraccion di mas a vota contra pa presupuesta placa pa planta di Bubali plas y awe por mira un video cu e propio parlamentario a traha contra di su mes un decisión cu e la vota pe un aña atrás. Según parlamentario Marco Berlies , Marisol Lopez tromp ta preocupa pa su saco prome cu e pueblo.


text:
Esta tristu mi ta bira, tur atardi ku mi mira… Emishon di Isla/BOO ta asina sky high, ku no tin norma di kalidat di airu mas. Tuma por ehèmpel e normanan di WHO, relashoná ku dióksido di suafel (promedio di 10 minüt = 500 ug/m3; promedio di 24 ora = 20 ug/m3) riba nivel di bida. Ta mas ku kla ku kada pais ta liber pa dikta su mes norma. Na Kòrsou, hues ta pèrmití Isla pa kompartí 80 ug/m3 na nivel di bida, anto komo promedio di aña. Esaki ta mas haltu ku esun ku WHO ta rekomendá. Ta un sekretu públiko ku bou di huma di Isla/BOO sa midi balornan hopi mas haltu ku e 80 akí (mira akibou). Segun Air Quality Index di US Environmental Protection Agency di Merka, biba bou di huma di Isla/BOO ta ‘hazardous’, manera SMOC a duna di konosé diferente biaha kaba. Anto Kòrsou tin un densidat di poblashon di 339 habitante pa kilometer kuadrá (k.k.), kompará ku Merka kaminda tin 33 habitante pa k.k. Ta netamente pa e motibu ei nos ta deseá norma di medioambiente severo na Kòrsou, pa kumpli ku derecho humano básiko manera un medio di bida limpi. P’esei tin mester di un gobièrnu ku ta vigilá emishon di Isla/BOO, loke ta benefisiá ekonomia pasobra e ora ei por mantené gastu di kuido médiko relativamente abou.
Awor Kòrsou ta den top 3 di mundu pa loke ta trata emishon apsurdamente haltu di SO2 riba nivel di bida, kompará ku 210 siudat di mundu. Luna di aprel e mesun historia. Molèster di polushon sky high. Asina e midimentunan ta mustra. A surpasá norma di WHO pa dióksido di suafel mashá hopi biaha na altura di Beth Chaim i Kas Chikitu (promedio di 10 minüt = 500 ug/m3; promedio di 24 ora = 20 ug/m3). Tambe e konsentrashonnan di materia fini (PM10), midí na Kas Chikitu ta kousa prekupashon pa SMOC (mira akibou). Pasobra WHO ta sugerí pa PM10, komo promedio di aña, 20 ug/m3. Situashonnan asina ta pugna ku Deklarashon Universal di Derecho Humano (art. 25) i Tratado Internashonal di Derecho di Mucha (art. 24 ku 29). Mira e midimentunan akibou.


text:
ORANJESTAD – Siman pasa mundo a celebra e di 6 aniverasio di e metanan di desaroyo sostenibel “Sustainable Development Goals” (SDGs). Minister di Enseñansa y Deporte Endy Croes ta felicita e comision di SDGs di Aruba cu lansamento di nan campaña di conscientisacion.
SDGs ta encera un total di 17 meta stipula como guia pa yega na e nivel di prosperidad y paz mundial. E metanan aki ta consisti di 5 pilar: E Ser Humano, Planeta, Prosperidad, Paz y Colaboracion. Pues SDGs ta forma un compas y ta duna direccion pa por yega na un comunidad y un Pais mas resiliente. E meta number 4 di SDG ta para pa enseñansa inclusivo y di calidad pa un y tur.
Minister Croes a splica cu pa e maneho di Ministerio di Enseñansa, lo haci uzo di SDG 4 como e compass cu lo dirigi su maneho pa yega na solucionnan y mehoracion den enseñansa di nos pais.
“Enseñansa ta un di e motornan mas poderoso cu ta comproba cu ta garantisa desaroyo y sostenibilidad. Mi kier pa nos corda y mantene SDG 4 como e compas di awo pa dilanti”, Minister Croes a enfatisa.
Pa conclui, Minister Croes a bisa cu e lo percura pa trece tur stakeholder na mesa pa traha hunto y pa hunto wak den mesun direccion pa finalmente por logra e metanan stipula.


text: KRALENDIJK – Dabboussi Motors na 2019 a regalá e hóben ku a resultá e mihó di e skol, un outo nobo. Ta trata di e promé outo di marka Changan ku a yega Boneiru. Amouddi Dabboussi kende ta doño di e kompania ku ta bende outo marka Changan, a bisa na e okashon, ku 2020 e lo bolbe regalá e mihó studiante di e skol un outo durante e selebrashon di entrega di diploma. Debí na CoViD-19, a trese un kambio den e parti di selebrashon di diploma, ku no a tuma lugá. Amouddi Dabboussi a bisa ku el a regalá un kantidat di 20 laptop na 20 alumno, loke ta ekivalente na un outo. Di e forma aki a kontribuí na un grupo di hóben, pa nan kontinuá ku nan estudio, awor loke hopi kos ta sosodé pa medio di internèt, i uso di un laptop ta hopi nesesario, Amouddi Dabboussi a bisa. Di e forma aki nan ta kontribuí na nos hóbennan, ku ta nos futuro nan. “Semper nos ta yuda kaminda por”, Amouddi Dabboussi a bisa.


text:
Bon bini na Karense su scol riba nett NoTe Norwegian Teaching – ku kurso den liña den tur nivel. Nos noruego kurso lo prepará bo pa e prueba di norskprøven i Bergentesten, i ta aprobá di UDI i tambe Kompetanse Norge. E kurso den liña ta konsisti di docente kompetente ku tin noruega manera nan lenga materno, i cu a raha cu e idioma noruego pa hopi tempu den diferente forma.
Nos kurso ta den liña i pesey ta hopi flexible. Studia ora i unda bo kier! E kurso ta adecua pa persona di tur situacion di bida, si bo ta okupá i trahando hopi, na kas òf bezig ku bo estudio.
Nos ta ofrece kurso den nivel A1, A2, B1, B2 i C1. Asina, bo tin e oportunidad di kies e kurso ku ta pas miho kubo, si bo ta principante òf tin un nivel haltu i kier sigui desaroya bo mes den e idioma. Nos ta rekomendá 2-3 ora di studio tur dia pa optené e máxima probecho di e kurso.
Tambe nos ta ofrece kurso di helsenorsk i barnehagenorsk, ku ta på esnan ku ta traha den e sektor di kleuter i salud. Ademas, tin entrenamentu di combersacion pa esnan ku kier mehora nan noruega oral.
Pa esnan ku ta bai tuma samfunnskunnskapskurs (estudio social) di 50 ora, nos ta ofrece esaki den noruego, ingles i arabir.
E skol a inisia aña 2015. Karense ta utilisá su experencia di mas di 15 aña komo yefrou di skol noruego, pa krea kurso di noruego nan cu ta produsí resultadonan. E skol tin un grupo di profesor cualifika y motiva pa guia nos studiante. Ademas di ku e kurso den liña, bo por tuma bentaha di nos servisio di rekurso gratis, entre otro tur e videonan di Karense riba YouTube, podcast nan, mensahe di bos, kuenta di Instagram i finalmente e grupo riba Facebook.
Lesa mas di nos diferente kanal nan di skol aki.
Kurso di noruego den liña ta kontené oefening di lesa, tende, skirbi, i grabashon di bos. E trabou di skirbi ku ta wordo entrega, lo wordo koregi di pa nos profesor nan. Aki bo lo haya algun konseho riba con bo por hasie mihó otro biaha. Lesa mas di kada kurso pa wak kiko ta inclui òf manda nos un mail.
Tambe ta inclui 1 ora di combersacion ku yufrou kada luna di bo kurso. E ora bo por huza pa trein bo combersacion, kaminda bo por mehora bo pronunsiashon i bira miho ta papia noruego, no solamente skirbi i lesa. Tambe por uza e ora pa grammatik òf pa prepará bo mes pa un entrevista di trabou, por ehèmpel.
Despues di su ora bo ta risibí un dokumento di kue ku loke bo a siña, palabranan ku ta util pa apliká i link nan ku rekurso util pa abo.
NoTe tambe ta ofresé kurso di ingles na tur nivel, cu tambe ingles di negoshi. Tin kurso den liña ku ta dura 1-6 luna te hasta nivel B1. Si bo ta deseá un nivel mas haltu despues di kaba e kurso, bo por reserva ora ku yufrou.
E kurso di ingles no ta solamente adecua pa esnan cu kier siña ingles, pero tabe esnan cu nesesidat di mehora nan ingles pa e examen di TOEFL òf ALS cu ta necesario pa drenta universidat. Tur nos yefrou nan di skol ta biba na Noruega.
Den e kanal di YouTube bo por siña di Karense y haya un smak di e kurso den liña. Wak e video pa wak kon nos curso online ta:
Ta spera wak bo como un studiante nobo den nos kurso nan. Ta duna bon bini na un i tur, di kua nivel cu ta y kua meta bo tin. Nos meta ta ku bo ta mihó riba noruega.
Er du interessert i å lære norsk, engelsk eller ta samfunnsfagkurset 50 timer på nett? Send oss en melding i dag og vi tar kontakt med deg.
+47 21619098
post@note.no


text:
WILLEMSTAD- 22 di ougùstùs, 2022 – Ajax i Kòrsou a duna nan kolaborashon un èkstra impulso. Kòrsou ta Partner Ofisial for di 2020, i ta entre otro prominentemente visibel riba manga di ünifòrm di Ajax durante kompetensianan hulandes. For di temporada pasá ta permití pa tin un logo riba manga durante kompetensianan europeo tambe, i p’e motibu akí Kòrsou tabata visibel den e temporada anterior durante tur partido ku Ajax a hunga den Champions League tambe. P’e temporada di 22-23 e akuerdo akí a keda alargá i atrobe Kòrsou lo aparesé riba manga durante tur partido ofisial ku Ajax hunga na Europa.
Menno Geelen, direktor komersial di Ajax: “Temporada pasá Ajax 1 a klousurá e temporada na Kòrsou. Durante e bishita akí e hungadónan di Ajax a disfrutá di e isla i nan a sòru pa hopi kara kontentu dor di nan bishita na diferente skol i proyekto. Banda di esei nos por a laga tur nos siguidónan mira kon bunita Kòrsou ta. Esei nos lo sigui hasi meskos den e temporada benidero. Ku e nòmber riba manga den Champions League, Kòrsou ta keda visibel tambe p’e fanátikonan internashonal di Ajax i di futbòl en general.”
Muryad de Bruin, counterpart director di Ofisina di Turismo di Kòrsou: “Nos ta ansioso pa un temporada nobo di Champions League ku e logo di Kòrsou riba manga di e kamisa di ünifòrm. Den e temporada anterior nos a mira kon grandi e alkanse internashonal di Champions League ta. E partidonan ta ser transmití den hopi pais ku ta mashá importante pa Kòrsou. Nos ta kontentu ku pa medio di e kolaborashon internashonal akí ku Ajax, den e temporada benidero nos lo ta visibel atrobe den e paisnan akí.”


text:
Diahuebs ultimo, e torneo Copa Roy Croes a cuminsa na Compleho Deportivo Yara. E torneo ta di diahuebs 1 di...Read more
Deporte: Diasabra 27 di Augustus Curaçao (Caribbean) ta enfrenta e ekipo di Chinese Taipei (Asia Pacific), unda cu Curaçao ta...Read more
Monica Pimentel a biaha pa Jacksonville Florida pa atende cu e technical meeting cu ta bay tin pa e campeonato...Read more
Aña pasa December e comision di examen di Aruba Taekwondo Bond "ARTBO" cu ta consisti di Master Melvin Rasmijn, Master...Read more
Na juli 2022 a tuma luga e competencia di natashon “Arubaanse”. No ta ningun sorpersa cu e team mas grandi...Read more
Monica Pimentel y rumannan Klaber hunto cu su atletanan di Impact Taekwondo a yega Aruba bek despues di 3 siman...Read more
Diasabra atardi 23 di juni. Den scurito despues di bahada di Solo, un auto ta parkeer pocopoco bou dje palo...Read more
Diadomingo Ingomar Jacobs a participa na e prome Nationale Taekwondodag organisa pa Taekwondo Bond Nederland "TBN" hunto cu e embahada...Read more
Den fin di siman tabata tin e Pan Am Series II na Heredia Costa Rica y Joshua Klaber a participa...Read more
Diaranson ultimo den Compleho Deportivo Guillermo Próspero Trinidad yen ambiente a tuma luga e encuentro entre ekipo di RCA y...Read more
Shonnan, diasabra awor 11 di juni, un rabo largo di porco lo bay krul mahos aya n’e unico y mundialmente...Read more
Pelotero Xander Bogaerts naci na Aruba, cual ta hungndo actualmente cu e ekipo di Boston Red Sox tambe ta marcando...Read more
Kendrey Maduro ta un pelotero di Aruba, unda cu recien e lo a wordo selecta pa asina participa den e...Read more
Dialuna dia 30 di Mei a tuma luga e prome Pan Am Series na Forth Worth Texas unda cu Joshua Klaber y...Read more
Diamars 6’or y 15 di mainta Minister Endy Croes tabata presente na aeropuerto internacional Reina Beatrix pa saluda y desea...Read more
Diasabra ultimo Minister Endy Croes a bishita e competencia di ‘Best vs Best point series #2’ cu a tuma luga...Read more
Aruba bon representa na e "XXXV Panamerican Curaçao Karate Championship 2022". "Un tremendo experiencia ta loke e team di AKB...Read more
E tabata manera un gevoel straño, algo cu e palabra exacto pa describi ainda no a wordo inventa; un sensacion...Read more
Recientemente e team di Aruba Karate Bond (AKB) a sali pa Corsow pa participa na e “XXXV Panamerican Curaçao Championship...Read more
Diaranson anochi, Calabas, Kudawecha, y vecindario lo sacudi zonidonan di misil ora cu e team nobis nobis di veteranonan den...Read more


text:
Mi a tuma nota di un articulo cu a keda publica día 19 di juli 2021 ariba e portal di un media local, 24 ora, cu e titular: “Edmond Paris di MEP ta scondiendo na Europa pa husticia di Aruba”.
Permiti’mi clarifica un ke otro. E ta di lamenta cu akinan ta trata di un intento di difámacion.
Desde principio di aña 2018 ami ta representado Aruba den Reino Hulandes, den e funcion di ‘Representante di Aruba na Union Europeo’ y mi ta bibando na Den Haag, Hulanda.
Den e rol aki cu ami a ser apunta p’e, e no lo ta posibel pa ami “sconde” pa husticia di Aruba na Hulanda.
Tambe, e media local ta indica den su articulo cu e lider di MEP lo por a informa’mi pa keda Hulanda pa no mester atende cu husticia na Aruba.
Manera cu e media local aki mes a indica den e articulo siguiente cu a sali ayera, 20 di juli 2021, lider di MEP, Señora Evelyn Wever-Croes, a instrui’mi hustamente pa ami keda Hulanda den e periodo di campaña pasobra cu Pais Aruba mester di un representante permanente den Rijksministerraad (“RMR”) na Den Haag.
En particular, pa ariba dia 18 di juni 2021 pa e aprobacion di e di 6 tranche di liquiditeitssteun (prestamo) pa e suma di Afl 181 miyon pa Pais Aruba. Como tambe pa dia 9 di juli 2021 pa e reunion di e topico di geschillenregeling. E ta importante pa Aruba demonstra respet pa cu reunionnan di RMR y pa tin un representate eynan.
Kisas awe mas cu nunca Aruba mester demostra madurez politico y pone posibel interesnan personal un banda pa promove un bon relacion cu Hulanda. Gran parti di e recuperacion economico di pais Aruba ta depende di esaki.
Ami sigur a pone mi interesnan personal un banda, door di por ehempel no forma parti directo (na Aruba) di e campaña electoral na Aruba, pa ami por a keda representa Aruba na Hulanda y na Bruselas.
Mi decision pa ta ausente durante e campaña 2021 pa Parlamento di Aruba, cu consequencia cu mi lo riesga y bay considerablemente atras den voto, tabata un decision personal cu a nace for di e sentido di responsabilidad pa mi pais Aruba.
Ademas, desde april 2021 mi ta ocupa e funcion di ‘Minister Plenipotenciario’ na Hulanda y desde december 2020 mi ta e ‘Presidente di e Comite Ehecutivo’ di OCTA. E dos posicion nan aki mi no por wordo laga desatendi pa bay Aruba den temporada di e campaña 2021.
Eleccionnan pa Parlamento di Aruba no por tabata un motibo pa ami pidi 23 pais miembro di OCTA, Comicion Europeo y otro stakeholders na Europa, pa para cu tur trabow pasobra cu ami lo mester a bai Aruba algun luna pa core campaña politico.
Ta di lamenta cu ta purba di descredita mi persona usando un supuesto ‘buskeda’ pa parti di husticia di Aruba.
Den -ningun- momento ami lo por a hasi algo contra ley of “a beneficia mi negoshi”. Ta trata akinan nada mas di un caso huridico cu ami a entama contra di un banco local y esaki a tuma lugar hopi aña promer cu ami a drenta politica.
E decision di Corte ta publico. Lamentablemente e media local aki ta purba di saca esaki for di contexto y sin tin prueba pa hasi esaki.
Ta di lamenta tambe cu den e articulo di e media local aki, ta menciona mi yiunan, kendenan cu hopi alegria a bin Hulanda pa bishita mi persona, pa nos por pasa tempo familiar hunto, como cu p’ami ta imposibel pa bishitanan na Aruba pa un luna largo door di mi responsabilidadnan na Hulanda / Bruselas.
Manera cu mi ta promoviendo pa hopi aña caba y a ser trecí den varios ocasion durante e campaña 2021 cu a pasa, ta momento pa nos hiba un politica nobo, sin atakenan personal y menos ora cu no tin prueba pa esaki.
Mi ta hasi un apelacion na media local en general pa ta imparcial, informativo y pa contribui na comparti noticia politico di nivel.
Cordial saludos,
Edmond (Eddy) L. Paris, MA, MBA
Representative of the Aruban Government to the EU/
Deputy Minister Plenipotentiary of Aruba
Kabinet van de Gevolmachtigde Minister van Aruba
R.J. Schimmelpennincklaan 1 | 2517 JN Den Haag, NL


text:
Willemstad: Durante e periodo 12 te ku 22 di sèptèmber, e di 40 rotashon ‘Compagnie in de West (CidW)’ ku ta e unidat di Ehérsito, i ku temporalmente ta ubiká na un forma rotativo na Komando di Forsanan Naval den Region Karibe Hulandes, na Aruba, lo ta praktikando ehersisionan. Durante e ehersisionan aki nan lo move na diferente parti riba e isla. Esaki lo sosedé tantu na pia komo ku vehíkulonan di ehérsito. Nan lo ta aktivo desde Kazèrne di Marina na Savaneta i lo ser mira spesialmente na e parti Ost di e isla.
Meta di e ehersisionan aki ta pa siña konosé e pais ku su geografia i poblashon mas mihó, pero tambe pa trein táktikanan i téknikanan propio, bou di sirkunstanshanan klimatológiko pisa. E fasilidatnan ku Kazèrne di Marina tin i e áreanan enorme di naturalesa ta presta partikularmente bon pa esaki.
Parti di e ehersisionan ta entre otro ehersisionan di rekonosementu (midi kalibrashon di registro di un área òf opheto na un forma sekreto òf mantené esaki bou di opservashon), desaroyá mas ampliamente habilidatnan propio, i mehorá e estado físiko general. Ya komo CARMIL ta ehersé un programa di kapasitashon simultáneo, lo tin tambe koperashon i interkambio di konosementu. Esaki ta mehorá e vínkulo entre e dos unidatnan ku ta aktivo den Region Karibe.
CidW ta un batayon di forsanan di ehérsito ku kada kuater luna ta keda interkambiá pa un siguiente unidat. CidW 40 ta prosedente di Komando Operashonal di sosten di Pais, un di e kuater brigadanan di Forsanan di Ehérsito Real. E batayon aki ta reforsá ku entre otro miembronan diferente servisionan di ingenieria i servisionan médiko. Di e forma aki e batayon tin un diversidat amplio di spesialismo presente den Region Karibe. E unidat tambe ta keda desplegá pa brinda yudansa di emergensia òf despues di un solisitut di asistensha di parti di Gobièrnu Lokal. E unidat ta keda hibá i buská pa e barku di apoyo, Zr. Ms. Pelikaan. Ora di bai bek nan ta bai pa medio di transporte aéreo, ya komo e barku lo keda desplegá no un otro sitio, pa motibu di treinen pa orkan ‘Windward Express‘ riba Islanan Ariba.


text:
Awe ku hopi orguyo Frakshon di MAN ta anunsia ku Gobiernu di Kòrsou a publiká e Lei di Bienestar di Animal.
E emoshon ta grandi mirando e kontenido di e bunita lei aki ku a kuminsa kana for di 2017 na mart 2021 e la keda aprobá pa Parlamento di Kòrsou i ku awe a keda públika.
Mi tabata ke gradisí Eric de Vries,Nathalie Samson i Gregory Berry ku huntu kumi a kana e trayekto largu aki na bienestar di nos animalnan i nos pais.
Tambe mi ke gradisí Minister di GMN sra.Dorothy Janga – Pietersz i mi amigu Minister President Gilmar Pisas !
Danki na kada unu di boso ku esaki a bira realidat awe
Awor nos ta bai kuminsa informá i konsientisá riba e lei aki pronto.


text:
William Shakespeare
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
William Shakespeare (naci ± 23 di april 1564 na Stratford-upon-Avon, Warwickshire; bautisa 26 di april 1564 y fayece 23 di april 1616), tawata un dramaturgo, actor y poeta Ingles.
Hopi hende ta considera Shakespeare como e autor mas grandi cu Inglatera a yega di conoce. No solamente pa su trabou literal, tambe pa e influencia grandi cu tawatin den e idioma Ingles. Ta credita Shakespeare pa a introduci casi 3000 palabra den e idioma aki.
Shakespeare a skirbi cerca di 38 tragedia, documento di historia y comedia. Tambe el a skirbi 154 sonnet y un cantidad di poema largo. Generalmente, hende ta di acuerdo cu mayoria di su piesanan cu el a contribui el a crea den periodo di 1585-1610. Dos di su obranan teatral mas conoci mundialmente ta Romeo y Julieta y Hamlet.
Hubentud[editá | editá fuente]
Aunke no ta existi documentonan referiendo na e nacemento di William Shakespeare, documentonan di misa ta indica cu a batisa un William Shakespeare na e Holy Trinity Church na Stratford-upon-Avon riba dia 26 di april 1564. A base di esaki ta estima cu e lo a nace rond di 23 di april 1564. Shakespeare tabata e di tres yiu di John Shakespeare, un comerciante di cuero (of catuna) y Mary Arden. E tabatin dos ruman muhe mayor, Joan y Judith y tres ruman homber menor; Gilbert, Richard y Edmund. Prome cu nacemento di Shakespeare, John Shakespeare a bira un comerciante exitoso y a tene posicionnan manera gobernador y hefe.
Ta existi masha poco documentonan tocante e hubentud di Shakespeare y practicamente niun tocante su educacion. Historiadonan ta kere cu Shakespeare lo a studia na King's New School na Stratford. Como yiu di un oficial publico e lo a haya lesnan gratis,pero e dudanan tocante su educacion ta hiba na preguntanan relaciona cu su trabou como autor di su obranan y hasta si el a existi di berdad.
Bida matrimonial[editá | editá fuente]
Shakespeare a casa cu Anne Hathaway na Worcester, provincia di Canterbury, riba dia 20 di november 1582. E tabatin diesocho aña,mientras cu su casa tabatin 26. Hathaway tabata na estado na momemento di e casamento y a haya yiu seis luna despues. Nan prome yiu, Susanna, a nace riba dia 26 di mei 1583. Dos aña despues,riba 2 di februari 1585 Hamnet y Judith,morochonan, a nace. Hamnet a muri pa motibonan desconoci cu su diesun aña.
'E añanan perdi'[editá | editá fuente]
Despues di e nacemento di e gemelonan ta sigui shete aña cu historiadonan ta referi como 'e añanan perdi',pa motibo cu durante e periodo aki no ta existi registronan tocante Shakespeare. Ta existi diferente teorianan tocante e motibonan pa e 'añanan perdi'. Un teoria ta sugeri cu e lo tabata scondiendo pa e caza di bestianan den e tereno di un doño local. Otro ta sugeri cu e lo tabata trahando como asistente pa maestronan na un scol na Lancashire. Otronan ta kere cu e lo a haya placa for di Henry Wriothesley, earl di Southampton, ya cu e teatronan na Londres tabata sera entre juni di 1592 te cu april di 1594 pa motibo di e plaga. Shakespeare a dedica prome dos poemanan cu el a publica;Venus and Adonis (1593) y The Rape of Lucrece (1594) na Henry Wriothesley. Tambe ta specula cu e lo a yega na Londres den e añanan di 1580 y lo a haya trabou como cuidado di cabay na algun di e miho teatronan na Londres.
Actuacion[editá | editá fuente]
E siguiente biaha cu ta menciona Shakespeare den algun registro ta den un pamflet na Londres,skirbi pa Robert Green. Den un articulo for di e edicion di 20 di september,1592 Green ta skirbi tocante Shakespeare : "...There is an upstart Crow, beautified with our feathers, that with his Tiger's heart wrapped in a Player's hide, supposes he is as well able to bombast out a blank verse as the best of you: and being an absolute Johannes factotum, is in his own conceit the only Shake-scene in a country,". Den e articulo aki Green ta referi na Shakespeare como un actor nobato. Ta posibel cu e lo a produci algun obranan ademas di a actua y skirbi algun den e aña aki.
Na 1594 Shakespeare ta drenta Lord Chamberlain's Company of actors, e grupo mas popular cu tabata actua na e Corte. Na 1599 el a drenta un grupo di Lord Chamberlain's Men, cu lo forma un sindicato pa traha y opera un teatro nobo ;The Globe. E teatro aki a bira esun mas famoso den su tempo. Despues di e coronacion di rei James I e compania a cambia su nomber pa The King's men. Cu su parti di e entrada di e teatro nobo el a cumpra e di dos cas mas grandi na Stratford pa su famia, New Place (of New House). Actualmente ta considera e hecho aki como un señal cu e tabatin exito y su situacion financiero a mehora hopi lihe. Ya cu e distancia entre Stratford y Londres ta specula cu Shakespeare lo a pasa gran parti di su tempo ta skirbi y actua na Londres y solamente lo a bay cas un biaha pa aña durante e temporada di Lenten cu ta dura 40 dia (teatronan na Londres tabata sera pa e temporada aki). E cultura di teatro no tabata considera como algo pa hende di rango halto na Inglatera di siglo 16. Sinembargo, hopi den noblesa tabata sponser e artenan dramatico y tabatin amistad cu actornan. Na comienso di su carrera Shakespeare mes a logra atrae e atencion di Henry Wriothesley,earl di Southampton.
Shakespeare su contemporaneonan tabata reconoce su logronan, Francis Meres a describi'e den 1598 como e escritor di comedia y tragedia mas grandi di Inglatera. E grupo "Lord Chamberlain's Men" (Despues King's Men) a yega na bira e compania dramatico lider na Londres, instala den e palacio real na 1603.
Trabou como dramaturgo y poeta[editá | editá fuente]
Shakespeare tabata hopi productivo,cu registronan di su obranan desde 1594. Desde e tempo aki el a produci mas o menos dos pa aña te 1611.
Su prome obranan teatral tabata mas tanto comedianan y obranan historico manera Henry VI,Titus Andronicus,The Merchant of Venice,Richard II y A Midsummer Night's Dream.E tragedia Romeo and Juliet tambe el a publica den e temporada di 1594-1611. Pa e ultimo añanan di e reinado di Elizabeth I Shakespeare tabata conoci caba como un poeta y dramaturgo famoso y nan a yam'e varios biaha pa actua dilanti corte di reina. Den 1602, su exito continuo a permiti Shakespeare bay Silver Street, un mercado di nivel mas halto. E tabata bibando kinan tempo cu el a skirbi algun di su tragedianan mas conoci, entre otro Hamlet, King Lear y Macbeth.
Shakespeare a skirbi mas di trinta obra. Normalmente ta dividi esakinan den cuater categoria: historia, comedia,tragedia y romance. Despues di a skirbi e tragedia Romeo and Juliet el sigui uza e categoria aki pa e siguiente añanan, den cua el a produci e obranan pa cua e ta mas conoci actualmente. Esakinan ta: Julius Caesar, Hamlet, Othello, King Lear, Macbeth, y Antony and Cleopatra. Den su ultimo añanan el a haci mas uzo di romance cu e obranan Cymbeline, A Winter’s Tale, y The Tempest.
Solamente a publica diesocho di Shakespeare su obranan teatral separa durante su bida. Un coleccion completo no a aparace te 1623, cu e publicacion di The First Folio, algun añanan despues di su morto.
Estilo[editá | editá fuente]
William Shakespeare a skirbi su prome obranan den e manera convensional pa su epoca, cu metafornan elabora y frasenan retorico cu no semper ta cuadra cu e storia ni e personahenan. Sinembargo, Shakespeare tabata hopi inovativo, adaptando estilo tradicional pa su propositonan y creando un fluho di palabranan mas liber.
Poesia[editá | editá fuente]
Evidencia ta sugeri cu Shakespeare y otronan den su ramo di teatro tabata wak poesia como un fuente di fama mas duradero cu dramaturgia. Shakespeare a compone su sonetonan entre 1593 cu 1601 aunke el a publica nan na 1609. E edicion ey, titula The Sonnets of Shakespeare ta consisti di 154 soneto, tur skirbi den e estilo di tres cuartet y un couplet cu actualmente ta reconoci como Shakesperiano. E sometonan ta cay den dos grupo :Soneto 1-126 ta dedica na un amigo stima, un yoncuman di noblesa ; soneto 127-152 na un asina yama "Dark Lady" maligno pero fasinante.
Casi tur su sonetonan ta examina e decadensia di tempo y e inmortalisacion di beyesa y amor den poesia. Den su poemanan y obranan teatral Shakespeare a inventa milnan di palabranan, hopi biaha combinando of bruhando rais Latin,Frances y su Ingles nativo.
Ultimo añanan[editá | editá fuente]
Algun tempo despues di 1612 el a retira di e esenario y el a bay Stratford bek. Shakespeare a pasa su ultimo añanan na su cas na Stratford. Historiadonan ta di acuerdo cu el a muri riba di 23 di april 1616 cu cincuentidos aña y nan a der'e na e Holy Trinity Church na Stratford. Den e testament cu el a laga traha den januari di 1616 el a laga su propiedad na e herederonan masculino di su yiu muhe mayor, Susanna. Tambe el a nombra su casa como su 'second-best bed',esta di dos miho cama. Te dia di awe no tin siguridad di kico e gesto aki kiermen, ya cu e pareha tabata mas tanto separa durante nan 20 aña di matrimonio.
Fuente[editá | editá fuente]
- Articulo di BBC tocante e bida di W.S. http://www.bbc.co.uk/history/people/william_shakespeare
- Biografia di Shakespeare :http://www.biography.com/people/william-shakespeare-9480323
- Articulo tocante e poeta : http://www.poets.org/poetsorg/poet/william-shakespeare


text:
ORANJESTAD, 08 september 2020 Segun resumen di awe por tuma nota cu 49 persona mas a recupera, tin 107 caso nobo di Covid-19 di cual tur ta residente, total di activonan awo ta 1281, total di testnan haci ayera ta 505, caso di fayecimento relaciona Covid-19 ta 15.
Hospital ta informa cu tin un total di 40 persona interna di cual 11 ta den cuido intensivo y 29 ta isola riba piso general.
Hospital tin e posibilidad pa aumenta su capasidad di cuido intensivo te na 21 unidad y riba piso general por duna cuido na 60 persona Covid-19 positivo.
Te na e momento aki Hospital tin capacidad suficiente pa duna e cuido nesesario na es cu tin mester di dje, pero no mester descarta cu mas hende por wordo interna.
P'esey ta importante pa comunidad haci lo maximo posibel pa proteha nan mes na tur momento. Sigui e consehonan duna y na prome indicacion di cualkier sintoma tuma contacto cu dokter di cas pa por haci un test. Ta imposibel pa observa kende tin e virus den un fase unda ainda no tin sintoma, p'esey ta importante pa nos proteha nos mes na tur momento y contra tur persona.
E uzo di tapa boca, distanciamento social y higiena di man ta keda e metodonan esencial pa preveni e transmicion di e virus.


text:
E aña aki, entre januari y juli, Aruba Marriott Resort & Stellaris Casino a promove 60 empleado, asina Reuella Reeberg, Human Resources Manager na Aruba Marriott Resort & Stellaris Casino, a indica. Ta trata aki di empleadonan trahando actualmente cu e resort y cu a dicidi di crece den nan carera, sea cu nan a bay otro departamento of avansa den posicion y responsabilidad.
Na aña 2021, despues di pandemia, Aruba Marriott Resort & Stellaris Casino a promove no menos di 120 asociado. Pa aña 2022 ya nan a promove 60 empleado caba, pa cual nan ta celebra y laga pueblo di Aruba sa cu na Marriott no ta simplemente un trabao, sino un carera. Tin hopi oportunidad pa crece cu e compania. Entre e 60 empleadonan cu a avansa den nan carera, ta figura Ryan Rampersaud, Jason Bregita, Glenn Maduro y Sibella Jansen. Tur a cuminsa nan carera for di abou y cu awendia ta ocupa un posicion di ‘management’ of ehecutivo den e compania.
HOPI OPORTUNIDAD
Ryan Rampersaud tabata un comerciante y na aña 2015 a dicidi di haci un cambio den su carera y a aplica na Marriott como Assistant Manager den Champions Restaurant. Cu Marriott el a siña tur procedura standard p’asina brinda tur huesped un super bon estadia n’e resort.
Ryan a traha tres aña den e posicion aki. Despues el a sigui crece, a forma parti di e cambio cu tabatin na Ocean Club. Na 2021 a habri e posicion di Director of Performance Optimization, cu ta forma gran parti di operations manera front office, housekeeping, engineering, entre otro. El a aplica y a logra haya e posicion aki. Na 2022 a habri un otro posicion, Director of Operations, cu ta un posicion similiar, pero cu un tiki mas encargo y responsabilidad.
Ryan a agrega cu Marriott ta un compania cu ta brinda hopi oportunidad. “Si abo kier crece y realmente bo gusta e industria di hospitality, aunke cu falta experiencia kisas y lo tin miedo di aplica pa un posicion, toch na momento cu yega na Marriott, nan ta yuda bo, guia bo y promove bo.” El a remarca cu Marriott ta manera un scol of un universidad. Bo ta siña masha hopi mes. Nan nunca ta laga bo bo so. Bo ta desaroya bo mes, haya curso y haci training p’asina eleva bo mes y crece den e funcion, como persona y cu e compania.
DI SCOL PA E UNIVERSIDAD DI MARRIOTT
Jason Bregita ta un di e empleadonan cu tambe a haya un promocion. Den su caso, el a bira Director of Finance. Pero su carera cu Marriott a cuminsa fo’i 2014, tempo cu e tabata studiante di Universidad di Aruba. Pa su ultimo aña, pa completa su educacion universitario, el a aplica na Marriott p’e core stage y a tuma un tempo pa caba su scriptie p’e por a gradua. Na 2015 el a bin bek como un Voyager, cual ta un programa cu tin pa management trainees y como graduado di universidad por a aplica pa un posicion asina. Jason a haci e programa aki pa un aña y mey y a siña loke e tabata por.
Jason a keda siña y a bay pa tur reto. E tempo ey e tabata esun di mas jong y a tuma e reto aki cu hopi amor, trahando masha duro mes. Asina el a keda bay te cu na 2017 el a bira Senior Assistant Director of Finance n’e resort, incluyendo e casino. Na 2019 el a dicidi tuma un reto nobo, birando asia Financial Controller di Stellaris Casino, cu ta un mundo riba su mes, vooral control y risico.
Durante pandemia hopi cos a cambia, staff a bira menos y mester a tuma rol y responsabilidad adicional den e tempo ey. Marriott ta un hotel cu tin huesped fiel y tabatin suficiente forsa pa por a wanta e pandemia aki riba su mesun forsa. A sali fo’i dje memey di 2021, biniendo bek cu forsa completo.
Na cuminsando di 2022, Jason a haya e oportunidad pa bira Director of Finance di tanto Surf Club como Ocean Club, posicion cu e tin actualmente. Por ultimo el a comenta cu pa traha na un hotel manera Marriott, bo no mester tin miedo pa ta creativo.
SEMPER SIGUI KERE DEN BO MES
Glenn Maduro tin mas cu 15 aña trahando na Aruba Marriott Resort & Stellaris Casino. Cu paso di e añanan desde cu el a cuminsa na 2007, el a sigui crece. A cuminsa como Night Agent na e departamento At Your Service contestando telefon. Djey el a bira night auditor. For di eynan el a bira un Front Desk Agent y te cu awo, e tin cuater luna cu e posicion di Assistant Rooms Operations Manager. Glenn a splica cu pa traha den un hotel, bo mester stima e trabao, stima e guestnan. E no ta un trabao facil tur ora, pero mester keda positivo y trahando duro, ta logra.
SOSTEN DI E LIDERNAN
Sibella Jansen tin un trayectoria hopi impresionante den Marriott. Na 2013 el a mira e oportunidad pa drenta den accounting como Accounts Receivable Clerk, cual posicion el a bay p’e. El a mira hopi oportunidad pa siña hopi cos tempo cu el a cuminsa traha. Despues el a haya e promocion como supervisor den accounting, sigui pa Assistant Manager despues di dos aña. El a keda cu e mesun idea pa sigui crece y sigui siña mas cu e tabata por, implementando proceso nobo p’e por sigui avansa den Marriott, enfocando riba loke e gusta, cual ta accounting.
Algun aña despues el a haya e promocion pa Junior Accountant, unda cu el a traha cu financials di ambos hotel. Hunto cu esey e tabata sigui mas curso. Den 2021 el a haya e promocion como Assistant Director of Finance, unda cu e ta responsabel p’e financials di tur tres propiedad hunto cu e Director of Finance y Complex Director of Finance.
Sibella a splica cu mustrando interes den e trabao y semper trece idea dilanti, hunto cu su manager, a haya e push p’e por sigui bay p’e, cual e gusta masha hopi na Marriott. Semper tin e sosten di e lidernan pa bay dilanti. E ta sigui comenta cu si mustra e interes, si mustra cu kier y bringa duro p’e posicion, e ta sosode. Na Marriott nan ta purba di promove asociadonan local cu ta traha eynan. Hopi hende tin e impresion cu ta hende di afo tin e posicion halto, pero no t’asina. “Si bo mustra di bo parti cu bo por y pusha bay dilanti, e lo sosode pa bo tambe.”
Sibella ta conseha pa “Bay p’e. Semper purba algo diferente y nunca tene miedo pa haci esey. It can take you places cu nunca b’a pensa cu bo lo yega,” el a bisa na final.
EDUCACION Y TRAINING
Reuella Reeberg, Human Resources Manager na Aruba Marriott Resort & Stellaris Casino, a comenta cu na Marriott nan ta kere den desaroya e trahadonan. Ta provee nan hopi training y oportunidad pa siña tur dia. E ta un compania hopi dinamico den e industria hotelero y tur dia ta siña algo nobo. “Tur dia tin algo nobo cu ta pasando,” Reeberg a splica agregando cu ta duna e empleadonan e guia y e sosten cu nan tin mester pa nan yega unda nan kier yega.
“Si bo ta contento unda cu bo ta, tambe ta bon. Y si bo ta un persona cu tin e animo cu kier sigui crece, tambe nos ta duna tur e guia, e training, e support system cu mester pa por yega unda bo kier yega,” Reeberg a bisa.
TIN MAS OPORTUNIDAD PA TRABOU
Ainda Marriott tin posicion habri y ta buscando varios persona pa por join e team. Si abo kier forma parti di e team di Marriott, subi riba nan website: www.marriott.com/careers, pone location Aruba y ta haya tur e posicionnan cu tin habri actualmente. Pa por join e famia di Marriott “no ta simplemente un trabao, E ta un carera”. Bo Por crece, desaroya bo carera y asina yega bo metanan.
Por ultimo, Reeberg a bisa cu si tin cualkier persona cu por tin dificultad pa aplica online, por pasa libremente na oficina di Human ResourCes di Marriot entre 10:00 am te cu 3:00 fo’i dialuna pa diaranson y cu mil amor e profesionalnan lo yuda bo aplica.


text:
āThe LORD is my shepherd; I shall not want. He makes me to lie...
Nos ta debolbe na Bo SeƱor, O Dios Teofila Istela Oduber (Stella) Naci 8 di januari 1938 - fayeci 22 di maart 2020 Su yiunan: Mario...
āSeƱor ta mi wardador, miān tin falta di nada. Den cunucu di yerba berde...
Nos ta anuncia fayecimento di: Mathilda Gonzalez-Dewindt *12-11-1934 - ā 23-03-2020 En conecion cu e situacion actual cu nos ta pasando aden, entiero lo tuma lugar den seno...
āNa paz lo mi bai drumi y sosega, pasobra ta Abo so, Oh SeƱor,...
Conforme cu boluntad di Dios y gradecido na loke el a haci y nifica den nos bida, nos ta participa fayecimento di Sr. Jacobo āCocoā Eckmeyer (*...
Catharina I. Tromp
"Dios ta amor... y amor ta Dios, maske mi no ta na e mundo aki, tur dia lo mi ta banda di boso Curazon, mi por...


text:
Trahadonan di Serlimar SG a tuma contacto cu nan sindicato, SEPPA, pa expresa malcontento enorme cu nan doño di trabao, cu segun nan, ta perhudica nan. Esaki pasobra nan ta pensa cu cualkier momento, APFA por saca nan for di fondo di pensioen, pa motibo cu no a cumpli cu pago di prima.
Ademas di esey, tabatin confusion den calculacion pa e reduccion di salario cu gobierno a introduci na luna di mei/juni, cual Serlimar sea no a haci of no a hacie bon, sino cu despues a bay regla esaki na un forma cu a crea malcontento cerca e empleadonan.
Despues cu e empleadonan a tuma contacto cu sindicato SEPPA, esaki a dicidi di manda un carta pa prome minister Evelyn Wever Croes, apelando na dje pa percura cu e empleadonan di SERLIMAR no ta wordo perhudica den nan pensioen.
SEPPA ta bisa den e carta cu trahadonan di Serlimar SG a trece pa nan diferente asunto cu ta tumando luga na Serlimar SG cu tin nan hopi disgusta y malcontento. Trahadonan di Serlimar SG ta informa SEPPA cu nan a ricibi un carta di e fondo di pensioen APFA, caminda APFA informa nan cu Serlimar SG ta atrasa tres luna den pago di primanan di pensioen di e trahadonan di Serlimar SG y cu Serlimar SG a haya uitstel van betaling tambe pa e tres lunanan di prima di pensioen atrasa den e surseance van betaling definitivo.
Tambe APFA ta informa e trahadonan cu desde 19 di mei 2020 Serlimar SG ta pagando mensualmente e prima di pensioen di e trahadonan di Serlimar SG na APFA, pero cu APFA lo sigui monitor e pagonan di cu e compania mes mester haci.
Si dado caso Serlimar SG no sigi cumpli cu e pagonan di e pensioen premies di e trahadonan na APFA y Serlimar SG bolbe crea un atraso den e pago, APFA lo bay over na para e pensioen opbouw di e trahadonan di Serlimar SG y lo informa e trahadonan di Serlimar SG esaki por escrito.
E carta aki cu e trahadonan di Serlimar SG a ricibi di APFA a trece cune un disgusto grandi bou di nan y mas ainda e informacion suministra dor di APFA cu Serlimar SG ta atrasa tres luna cu e pago di prima di nan na APFA, mientras cu aña pasa gobierno y Serlimar SG a sinta hunto cu e fondo di pensioen di APFA pa regla e atraso aki di trahadoman di Serlimar SG cu Serlimar SG tawata tin cu APFA.
Pero ta indica cu Serlimar SG no a cumpli cabalmente cu a areglo cu Serlimar SG tin cu APFA y esaki ta causa cu e trahadonan di Serlimar SG ta hopi indigna y disgusta, pasobra Serlimar SG ta kita e placa pa e pensioen premies for di e salario di tur trahado di Serlimar SG tur luna, mientras 3 luna no a wordo manda na APFA.
Tin un otro asunto cu ta preocupa e trahadoman di Serlimar SG, esaki ta e reduccion di salario di 5% cu a tuma luga desde de mei 2020, reduccion di 50% riba vakantie uitkering y reduccion di 50% riba e toelagen di augustus y november 2020.
E pregunta di e trahadonan di Serlimar SG ta si e compania ta manda e suma cu a wordo retene di salario di e trahadonan di Serlimar SG na e instancia concerni y si no ta asina na unda esaki a bay.
Pa e motibo aki SEPPA a pidi prome minister den su carta un reunion urgente pa trata e dos puntonan menciona. Trahadonan kier haya claridad mas lihe posibel riba nan preocupacionnan cu tin nan hopi disgusta y malcontento.


text:
A accentua tantisimo actonan irregular cu a tuma luga
Diamars 11 di mei, Prome Minister Evelyn Wever- Croes a atende reunion den Parlamento pa trata e rapport forensicoconduci riba Refineria di Aruba (RdA). Den e introduccionProme Minister a accentua algun punto di importancia di e rapport manera investigacion riba gastonan di RdA, investigacion riba e cuentanan di banco y envolvimento di ex Ministernan Mike de Meza y Richard Arends, den actonanirregular den RdA.
Ya ta algun tempo cu a entrega e rapportnan di Forensic Services Caribbean (FSC) riba kico a pasa den e refineria y tambe e parti di IT. Caminda cu por a mira cu net prome cu mester a entrega e computernan pa investigacion forensicotuma luga, a delete e files riba e computer.
E investigacion a wordo haci y rapport a wordo traha a base di peticion di Parlamento, pa por haya un mas mihor bista di kicoa sosode den e compania.
Premier Wever – Croes a splica cu e rapport a tuma su tempo pa diferente motibo, entre otro e pandemia, e magnitud/intensidad di e investigacion sin ricibi cooperaciondi esnan envolvi y responsabel, cu no kier a duna nan punto di bista cual ta sumamente necesario (hoor en wederhoor). Esey a wordo haci cu Parlamentario Richard Arends cu e tempo eytabata director di e compania cu no a duna su reaccion. Sr. Arends a tuma 8 luna pa e duna su prome reaccion y despuesapenas dia 22 di februari el a duna su di dos reaccion. Despuesdi esey e rapport a wordo finalisa den un luna.
E compania RdA den apenas 16 luna a gasta 21 miyon florin sin cu e compania di pueblo a keda cu algo di dje. Den e rapport por lesa con tur e placa a bai na nan mes, nan mesuncompanianan, y na consultants amigo di ex ministernan. No tin ningun contract, no tin recibo, no a specifica trabounanhasi. Prome Minister a finalisa e reunion den Parlamentodunando e compromiso cu algo asina no mag di pasa nuncamas, y pesey a bin cu un codigo di “Corporate Goverance” nobo.


text:
WILLEMSTAD – E deportista Darius Bérénos, djasabra 15 di novèmber, a keda premiá komo “Deportista di Luna” di luna Òktober 2014 di parti di un komishon konsistiendo di periodista- i reporteronan deportivo di medionan di komunikashon sosial. Darius ta un hóben di 13 aña ku ta praktiká e deporte di bela i ta alumno den promé klas di Radulphus College. Di 5 te ku 10 di òktober último, Darius a partisipá na e di 47 Regata di Boneiru. Durante e kompetensia den klase “Optimist A” e la sa di saka e mió skor posibel dor di gana e 7 kareda, ku a tuma lugá durante di 4 dia largu i asina sali e vensedó máksimo. Ademas Darius Bérénos ta praktiká atletismo tambe i tabata ganador di Kareda Regatta 4k na Boneiru i a sa di sali promé den su kategoria na My Guardian Run 10 kilometer. Darius ta praktiká e deporte di bela, atletismo, yudo i Rùgbi. Pa e motibunan ya menshoná, Darius Bérénos a keda skohe komo deportista di luna Òktober 2014.
Ademas di Darius Bérénos, tambe a premia e dos otro nominadonan, Aydan Gomez Osorio (Tènis) i Tiareth Cijntje (Natashon). Tur tres nominado a risibí un sertifikado den leshi, opsekio di Komishon deportista di luna i Diorca NV. E tres nominadonan a risibí un bunita medaya di Salas Sport Shop. Otro premionan pa e ganadó: Un kaha di PowerAde opsekio di Coca Cola, giftcheque di Fl. 150,– di Changes pro Sport, giftcheque di Fl. 100,– di FDOK, giftcard di 300 florin di MCB, giftcard di 300 florin di Selikor i un giftcheque di Fl. 50,– di Pelota. Strak Strak Barbershop & Kapsalon a regalá Darius Bérénos un drechá di kabei, tambe foto studio Kort a regalá Darius e posibilidat pa saka un potrèt kompletamente grátis i fundashon Nobo a regalá e deportista di luna Darius Bérénos un bunita trofeo.
Pa e dos otro nominadonan: Un giftcard di 300 florin di Selikor, giftcard di Fl. 100,– opsekio di Diorca NV i Komishon deportista di luna, giftcheque di Fl. 50,– di De Jongh’s Sporthuis i un kaha di PowerAde opsekio di Coca Cola.
Allstar Embroidery a enkargá su mes un biaha mas pa miembronan dje komishon ta uniformá den 2014, miéntras ku Rio Lounge & Sports Bar a pone su lokalidat na disposishon pa e premiashon por a tuma lugá tur luna durante di hinter 2014 serka nan. Di parti komishon deportista di luna un pabien na e deportista di luna i e nominadonan.
Komishon ta gradisí e siguiente spònsernan ku ta yuda pa e premiashon deportista di luna 2014 aki a bira posibel:
MCB – CHANGES PRO SPORT – RIO LOUNGE & SPORTS BAR- SELIKOR – DIORCA NV – SALAS SPORT SHOP – FDOK – PELOTA – ALLSTAR EMBROIDERY – DE JONGH’S SPORTHUIS – FOTO STUDIO KORT – STRAK STRAK BARBERSHOP – FFK- FUNDASHON NOBO – COCA COLA.


text:
Resultadonan di Beisbòl Liga Grandi ayera:
- St. Louis Cardinals a pèrdè di Chicago Cubs ku skor di 7-4
- St. Louis Cardinals a pèrdè di Chicago Cubs ku skor di 5-3
- Tampa Bay Rays a pèrdè di Kansas City Royals ku skor di 9-5
- Tampa Bay Rays a pèrdè di Kansas City Royals ku skor di 7-1
- Cincinnati Reds a derota Washington Nationals ku skor di 5-0
- Oakland Athletics a gana New York Yankees ku skor di 4-3 den 10 entrada
Didi Gregorius a konektá 1 hit den 4 turno na bate ku 1 kareda empuha. Didi tin un promedio di .242
- San Diego Padres a pèrdè di Pittsburgh Pirates ku skor di 3-2
- Houston Astros a pèrdè di Cleveland Indians ku skor di 2-0
- Miami Marlins a pèrdè di Boston Red Sox ku skor di 4-3
Xander Bogaerts a konektá 2 hit for di kua 1 doblete den 4 turno na bate ku 3 kareda empuha. Xander tin un promedio di .304. Kòrda vota na MLB.com/vote of na RedSox.com/vote pa Xander por kue e ultimo lugá riba e roster pa e 2015 All-Star Game. Si keda selekshoná Xander lo bira e di kuater pelotero di Red Sox di 22 aña of ménos ku ta partisipá den All-Star Game. Otronan ku a hasi esaki tabata Ted Williams na aña 1940 i 1941, George Scott na aña 1966 i Tony Conigliaro na aña 1967
- Arizona Diamondbacks a derota Texas Rangers ku skor di 4-3
- Atlanta Braves a derota Milwaukee Brewers ku skor di 4-3
Andrelton Simmons no a konektá hit den 1 turno na bate. Andrelton tin un promedio di .258
- Baltimore Orioles a pèrdè di Minnesota Twins ku skor di 8-3
Jonathan Schoop no a konektá hit den 1 turno na bate komo pinch hitter. Jonathan tin un promedio di .243
- Toronto Blue Jays a derota Chicago White Sox ku skor di 2-1
- Los Angeles Angels a gana Colorado Rockies ku skor di 10-2
- Detroit Tigers a pèrdè di Seattle Mariners ku skor di 7-6 den 11 entrada
- Philadelphia Phillies a gana Los Angeles Dodgers ku skor di 7-2
Kenley Jansen no a picha den e partido aki
- New York Mets a pèrdè di San Francisco Giants ku skor di 3-0
Partidónan di Liga Grandi pa awe:
- Baltimore Orioles kontra Minnesota Twins
- Atlanta Braves kontra Milwaukee Brewers
- Detroit Tigers kontra Seattle Mariners
- New York Mets kontra San Francisco Giants
- Cincinnati Reds kontra Washington Nationals
- Oakland Athletics kontra New York Yankees
- San Diego Padres kontra Pittsburgh Pirates
- Houston Astros kontra Cleveland Indians
- Miami Marlins kontra Boston Red Sox
- Arizona Diamondbacks kontra Texas Rangers
- St. Louis Cardinals kontra Chicago Cubs
- Tampa Bay Rays kontra Kansas City Royals
- Toronto Blue Jays kontra Chicago White Sox
- Los Angeles Angels kontra Colorado Rockies
- Philadelphia Phillies kontra Los Angeles Dodgers
Breve:
Tripel A
- Jair Jurrjens a risibí 1 derota despues di a picha 3 entrada i permitiendo 3 kareda riba 4 hit i 2 base por bola, miéntras ku e la poncha 3 pa Albuquerque Isotopes. Jair tin un rèkert di 1-2 ku un efektividat di 5.45 den 9 partido
- Roger Bernadina no a konektá hit den 2 turno na bate pa Albuquerque Isotopes
- Roger Bernadina no a konektá hit den 3 turno na bate pa Albuquerque Isotopes. Roger tin un promedio di .258
- Yurendell de Caster no a konektá hit den 4 turno na bate pa Piratas de Campeche. Yurendell tin un promedio di .240
Dòbel A
- Juan Carlos Sulbarana a risibí 1 derota despues di a picha 1 tèrsio i permitiendo 5 kareda riba 5 hit i 1 base por bola pa Northwest Arkansas Naturals. Juan Carlos tin un rèkert di 4-7 ku un efektividat di 5.15 den 16 partido
Klase A
- Chris Garia a konektá 2 hit for di kua 1 tripel den 5 turno na bate ku 2 kareda anotá i 1 base roba pa High Desert Mavericks. Chris tin un promedio di .353
- Gianfranco Wawoe a konektá 1 hit den 1 turno na bate pa Clinton LumberKings. Gianfranco tin un promedio di .263
- Carlton Daal no a konektá hit den 3 turno na bate ku 1 base por bola i 1 kareda empuha pa Daytona Tortugas. Carlton tin un promedio di .273
- Phildrick Llewellyn no a konektá hit den 2 turno na bate pa Delmarva Shorebirds. Phildrick tin un promedio di .100
- Ademar Rifaela no a konektá hit den 3 turno na bate pa Delmarva Shorebirds. Ademar tin un promedio di .222
- Sherman Lacrus a konektá 1 hit den 3 turno na bate ku 1 kareda anotá pa Spokane Indians. Sherman tin un promedio di .250
- Juremi Profar no a konektá hit den 3 turno na bate pa Hickory Crawdads. Juremi tin un promedio di .273
- Darren Seferina a konektá 1 hit den 4 turno na bate ku 1 base roba pa Peoria Chiefs. Darren tin un promedio di .317
- Ozhaino Albies no a konektá hit den 3 turno na bate ku 1 base por bola i 1 kareda anotá pa Rome Braves. Ozhaino tin un promedio di .330
- John Polonius a konektá 2 hit den 3 turno na bate ku 1 kareda anotá pa San Jose Giants. John tin un promedio di .211
Liga di Nobato
- Ildion Martina no a konektá hit den 2 turno na bate pa DSL Braves. Ildion tin un promedio di .074
- Raysheandall Michel no a konektá hit den 4 turno na bate pa DSL Braves. Raysheandall tin un promedio di .314
- Chris Pieters a konektá 1 hit den 4 turno na bate pa DSL Cubs. Chris tin un promedio di .277
- Shakir Albert a konektá 1 hit den 4 turno na bate ku 1 kareda anotá i 2 empuha pa AZL Dodgers. Shakir tin un promedio di .205
- Alexander Rodriguez a konektá 2 hit for di kua 1 doblete den 4 turno na bate ku 2 kareda anotá i 3 empuha pa DSL Rays. Alexander tin un promedio di .294
- Wendell Floranus a picha 2 tèrsio sin permití kareda tampoko hit pa GCL Orioles. Wendell tin un efektividat di 5.40 ku un rèkert di 0-1 den 4 partido
Liga Independiente
- Curt Smith a konektá 1 hit den 4 turno na bate ku 1 kareda anotá pa Lincoln Saltdogs. Curt tin un promedio di .309